Tadić obećava nastavak saradnje sa Hagom\nSrpske vlasti imale su dva dana, koliko je glavni tužilac za ratne zločine Serž Bramerc boravio u Beogradu, da pokušaju da ga uvere da u potpunosti sarađuju sa Tribunalom u Hagu i da sve čine da privedu pravdi poslednja dva haška begunca Gorana Hadžića i Ratka Mladića.\nGlavni tužilac Haškog tribunala Serž Bramerc završio je večeras dvodnevnu posetu Beogradu, tokom koje je održao niz sastanaka sa najvišim državnim zvaničnicima Srbije. Uz poruku da će Srbija nastaviti u potpunosti da sarađuje sa Tribunalom u Hagu, predsednik Srbije Boris Tadić je u razgovoru sa Bramercom istakao da vlasti sve čine kako bi bili pronađeni preostali haški begunci, navodi se u saopštenju iz kabineta predsednika.\nPosle susreta sa Rasim Ljajićem, Bramerc je odao priznanje Nacionalnom savetu za saradnju sa Haškim tribunalom ostvarenu po pitanjima dostavljanja dokumentacije, uvida u arhive državnih organa, oslobađanja svedoka dužnosti čuvanja tajne i svim drugim tehničkim aspektima saradnje, saopšteno je iz Saveta. U izjavi posle susreta Ljajić je rekao da očekuje pozitivan izveštaj tužioca Savetu bezbednosti UN, ali da ne može da tvrdi da će biti upotrebljen izraz "puna saradnja" Srbije sa Tribunalom jer se Hadžić i Mladić još nalaze na slobodi. Bramerc je danas razgovarao i premijer Mirkom Cvetkovićem, koji je poručio da je završetak saradnje sa Hagom jedan je od prioriteta njegove vlade, kao i da je dosadašnji stepen saradnje jasan dokaz da su Vlada i njeni nadležni organi u potpunosti posvećeni punoj saradnji sa Tribunalom, saopšteno je iz Vlade.\nA tokom jučerašnjeg dana, Bramerc je imao uspešan sastanak i sa Tužiocem za ratne zločine Vladimirom Vukčevićem:\n"Ovaj sastanak je, po našoj oceni, bio izuzetno uspešan. Sada se nastavlja njegova poseta operativcima, dakle drugim članovima Akcionog tima i oni će nastaviti da pričaju o suštinskoj temi, a to je potraga za haškim beguncima", kazao je portparol tribunala Bruno Vekarić.\nTreba inače podsetiti da je pre dolaska u posetu Srbiji, tužilac Serž Bramerc, koji inače veruje da se obojica haških begunaca nalaze u Srbiji, poručio da od njega ne treba očekivati ocenu da je Vlada ostvarila punu saradnju sa Haškim tribunalom, jer u Hagu još nisu Mladić i Hadžić.


VODOVOD ZA GRAĐANE BARAJEVA Vesić: Dva naselja na gradskoj mreži do jeseni\nFoto: M.A. / Privatna arhiva\nOko 450 domaćinstava u Barajevu koji do sada nisu imali vodovod, već su se snabdevali iz lokalnih bunara do jeseni će biti priključeni na mrežu dugu 33 kilometra, a do kraja naredne godine biće izgrađeno još 22 kilometra vodovoda u ovoj opštini, najavio je zamenik gradonačelnika Goran Vesić.\n– Dužina vodovodne mreže koja se sada gradi iznosi 20,3 kilometra u Arnajevu i 13,3 kilometra u Rožancima, a Grad Beograd ulaže u projektovanje i izgradnju 72,2 miliona dinara – objašnjava Vesić.\nOva dva naselja snabdevaće se iz postojećeg magistralnog cevovoda koji povezuje rezervoare "Gaj – Vreline" i "Arapovac". Stalno snabdevanje potrebnim količinama vode biće obezbeđeno iz rezervoara "Vrapče brdo", za koji je u toku izrada tehničke dokumentacije.\nDirekcija za građevinsko zemljište i izgradnju Beograda u fazi je sprovođenja javne nabavke za izradu urbanističko - tehničke dokumentacije potrebne za izgradnju vodovodne mreže u naseljima Arapovac i Mirosaljci, dužine četiri kilometra u Arapovcu i 18 kilometara u Mirosaljcima – rekao je Vesić i dodao da će projektovanje biti završeno sredinom naredne godine, posle čega se raspisuje tender za izgradnju vodovoda.


Rabljeni Ausa strojevi za pometenje skaldišta oglasi za prodaju - Hrvatska - Mascus Hrvatska\nVi ste ovdje: Mascus Hrvatska > Skladišna oprema > Strojevi za pometenje skaldišta > Ausa\nRabljeni Ausa strojevi za pometenje skaldišta na prodaju\nOvdje možete pronaći popis svih Mascus oglasa rabljenih Ausa strojevi za pometenje skaldišta marke na prodaju. Ausa strojevi za pometenje skaldišta oglasi se mogu sortirati prema cijene, godine proizvodnje ili zemlje. Upotrijebite lijevu navigaciju kako biste suzili pretraživanje ili pročitajte više o Ausa strojevi za pometenje skaldišta u odjeljku Brandovi.\nAusa BD202HL 4X4 SWEEPERTransportna masa: 2300\nMascus pruza svojim korisnicima najbolju priliku za pretragu i pronalazak polovnih mašina u kategoriji Ausa strojevi za pometenje skaldišta i druge opreme\nOvdje je kompletna lista polovnih Ausa strojevi za pometenje skaldišta za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Ausa strojevi za pometenje skaldišta koji su Vam zanimljive, uz korišćenje opcija koje se nalaze iznad. Ako zelite da promjenite pretragu, vratite se na vrh strane i koristite opciju “nova pretraga”. Izaberite brend, model, cijenu i/ili lokaciju da vidite dostupne mašine u kategoriji Ausa strojevi za pometenje skaldišta.


Sara Jo i vatromet otvaraju u petak novu sezonu “Ledene šume” | Moja Vojvodina\nUpdated: 4 decembra, 2019\nSara Jo i vatromet otvaraju u petak novu sezonu “Ledene šume”\nČetvrta po redu manifestacija “Ledena šuma” biće svečano otvorena u petak, 6. decembra, u Dunavskom parku u Novom Sadu, sa početkom u 18.30 časova. a kako najavljuju organizatori, publiku na programu očekuju besplatni sadržaji, vrhunska zabava i nezaboravno druženje sa brojnim izvođačima.\nU okviru programa otvaranja nastupiće regionalna muzička zvezda Sara Jo, a posetioci će imati priliku da se zabave uz jedinstvene akrobacije novosadskih Haos animatora kao i uz nastupe talentovanih mladih klizačica iz klizačkog kluba “Vojvodina” i hokejaša “NS Stars”, koji se svake godine afirmišu i predstavljaju publici kroz program ove manifestacije.\n– U praznično dekorisanom ambijentu “Ledene šume”, uz brojne muzičko-zabavne sadržaje i tradicionalni vatromet, u Novom Sadu će biti obeležen početak najduže zimske manifestacije u Srbiji, koja će ove sezone tokom 45 dana trajanja, posetiocima omogućiti jedinstveni spoj druženja, zabave, rekreacije i kulturnih dešavanja – navode organizatori.\nU sastavnoj ponudi “Ledene šume” i ove godine naći će se “Snežni grad”, zimski bazar koji je namenjen prezentaciji lokalnih umetnika i zanatlija ali i promociji vojvođanskih gastronomskih specijaliteta i zimskih delikatesa.\nLjubitelji klizanja moći će da se oprobaju na najmodernijem otvorenom klizalištu u regionu, koje se prostire na 1.300 kvadratnih metara, gde je posetiocima omogućena zabava i rekreacija na ledu i na temperaturama do 15 stepeni, navode organizatori.\nTokom večeri otvaranja “Leden šume” prvi klizači će imati priliku da se oprobaju na klizalištu u Dunavskom parku jer je od 20 časova omogućena besplatna smena klizanja za decu do 12 godina.\nVeć od subote, smene su raspoređene u sedam termina koji traju po sat i po vremena, počevši od 9 časova pre podne pa sve do 21 čas u večernjim satima.\nU cilju popularizacije rekreativnog klizanja kao zabavnog zimskog sporta, satnicom na ledu tokom trajanja manifestacije biće omogućena i besplatna škola klizanja. Takođe, “Ledena šuma” kroz program saradnje sa predškolskim i školskim ustanovama, omogućuje besplatne grupne posete za najmlađe.\n– Ovogodišnjim programom manifestacije biće obuhvaćeni gotovo svakodnevni besplatni sadržaji kao što su koncerti klasične muzike, nastupi savremenih bendova, didžej nastupi, umetnički performansi i izložbe, edukativne radionice za decu i odrasle, dečije animacije na ledu i još mnogo toga zanimljivog. U okviru programa društvene odgovornosti, “Ledena šuma” će i ove godine inicirati i učestvovati u humanitarnim akcijama koje imaju za cilj da u prazničnom periodu prikupe sredstva za najugroženiju decu iz Vojvodine i Srbije – kaže se u pozivu.\nTokom 45 dana trajanja, manifestacija “Ledena šuma” je prošle godine u Novom Sadu okupila gotovo 40.000 posetilaca a u okviru programskih sadržaja zastupljeno je i afirmisano više od 50 izvođača iz Novog Sada i Vojvodine koji su se predstavili publici, navodi se u saopštenju organizatora manifestacije.\nPrevious articleU ovom horoskopskom znaku rađaju se najzgodniji muškarci\nNext articleGlasajte za Novi Sad kako bi osvojio titulu najboljeg evropskog Božićnog marketa


App/Hotel Kiapeku - Edipsos apartmani 2018 - Evia apartmani 2018\nVila Kiapeku nalazi se u centru mesta Edipsos, na oko 30m od mora, oko100m od čuvenih termalnih izvora i oko 150m od plaže.\nVila Kiapeku - Edipsos\nLokacija: vila se nalazi u centru mesta Edipsos, na oko 30m od mora, oko100m od čuvenih termalnih izvora i oko 150m od plaže.\nVilu Kiapeku preporučujemo svima koji žele da budu u centru dešavanja, gde im je sve na dohvat ruke: marketi, restorani, picerije, poslastičarnice, kafići... Idealnu poziciju ove vile čini i blizina mora, svega 30m, tako da neki studiji imaju pogled na more. Vila sadrži studije koji su kompletno opremljeni (LCD-TV, klima uređaj, WI-FI internet, kuhinju, terasu, kupatilo sa toaletom). Sadržaj vile upotpunjuje lift, kao i bar sa salonom, gde gosti mogu da provedu svoje slobodno vreme.\nApp/Hotel Kiapeku - Edipsos\nVila Kiapeku nalazi se u centru mesta Edipsos, na oko 30m od mora, oko100m od čuvenih termalnih izvo


Nema fudbala za Fernandinja u narednih mesec dana - Sportske.net\nNema fudbala za Fernandinja u narednih mesec dana\nPep Gvardiola neće moći da računa na brazilskog vezistu na naredne četiri utakmice.\nVezista Sevilje je Gvardiolin spasilac?On je stigao kod Pepa, kada će debitovati?Gvardiola šokirao novinare: "Kraj karijere je blizu"Gvardiola nije baš srećan, uprkos pobediBravo na "vrućoj stolici" - Golman Sitija se ponovo izblamirao\nZbog crvenog kartona dobijenog na utakmici 20. kola Premijer lige protiv Barnlija, Fernandinjo neće biti na raspolaganju menadžeru 'Građana' Pepu Gvadrioli punih mesec dana.\nBrazilac će zbog suspenzije propustiti naredna četiri meča Mančester Sitija.\nNeće ga biti u timu za utakmicu treće runde FA Kupa protiv Vest Hema, kao ni na prestojeća tri prvenstvena duela protiv Evertona u gostima, Totenhema kod kuće i Vest Hema na strani.\nPravo nastupa imaće tek 5. februara, kada u 24. kolu Premijer lige 'Građani' dočekuju' Svonsi.\nPodsetimo, Fernandinju je ovo bio drugi crveni karton u dosadašnjem toku sezone, isključen je i pre mesec dana u finišu derbija sa Čelsijem na 'Etihadu' (1:3) jer je u opštem komešanju hvatao za vrat Seska Fabregasa.


Velika odbrana srpskog jezika i zdravog razuma - Radio televizija Pančevo\nVelika odbrana srpskog jezika i zdravog razuma\n9. februara 2021. 9. februara 2021. 0139\nKADA bi Ragmi Mustafa iz Nacionalnog veća Albanaca Srbije bolje znao srpski jezik i istoriju srpskog naroda, onda mu nikada ne bi palo na pamet da tuži Aleksandra Vulina za upotrebu reči “Šiptar”, reči koja je došla iz njegovog jezika i kojom i on sam sebe tako zove, saopštio je PS.\n– Kada bi Šaip Kamberi, koji prima poslaničku platu od građana Srbije, više cenio i poštovao zemlju koja mu je dala sve u životu, ne bi onda nezakonito pozivao strance da pritisnu srpsko pravosuđe zato što sudi po zakonu i što nije osudilo Vulina zato što govori srpski jezik.\nKada bi i Ragmi i Šaip bili Srbi u Prištini, obojica bi bili kažnjeni, ako bi upotrebili reč “Metohija” zato što šiptarski separatisti žele da promene istoriju srpskog naroda i zatru, čak i u jeziku, dokaze da je Kosovo i Metohija bila i ostala srce bića srpskog naroda.\nKada bi dozvolili da se srpski jezik menja u odnosu na dnevnu politiku zlonamernih politikanata bilo koje nacije, naviklih na stranu podršku i finansiranje, onda bi prvo nestalo srpskog naroda, a zatim i Srbije.\nPink uhvatio poslednji voz za F4 u Soccer Zlatnoj ligi\nVučić danas u Briselu\nNikola Toadjer 19. decembra 2018. 19. decembra 2018.\nKoncert Muzičke škole “Josif Marinković” u Vršcu\nMirjana Popović 13. septembra 2021. 13. septembra 2021.\nPotpredsednica DS-a uputila jezivu poruku Vučiću, Đukanović tvrdi: Kadrovi “žutog sistema” nikada nikome NEĆE ODGOVARATI!\nZorana Stekovic 24. decembra 2018.


Osvetnička pornografija ozbiljan društveni problem, zid ćutanja je probijen - Društvo - Dnevni list Danas\nPočetna » Društvo » Osvetnička pornografija ozbiljan društveni problem, zid ćutanja je probijen\nOsvetnička pornografija se mora posmatrati kao ozbiljan društveni problem i na taj način se mora i tretirati, uz podršku koja će doći iz obrazovnih i zakonodavnih ustanova, edukacije u oblasti medijske i digitalne pismenosti, seksualnog obrazovanja, kao i saradnje između civilnog sektora i sektora policije i tužilaštva, zaključeno je na onlajn skupu u organizaciji Novosadske novinarske škole.\n0Piše: Beta 23. aprila 2021. 15.13\n„Nova normalnost koja je uzrokovana pandemijom utiče i na oblike nasilja koje se sprovodi nad ženama i devojčicama, jer je došlo do intenzifikacije digitalnog nasilja“, kazala ja Jelena Riznić, sociološkinja iz organizacije Ženska solidarnost, na skupu „Osvetnička pornografija: Digitalna pretnja pogoršana pandemijom“.\nPrema njenim rečima, veoma je bitno to što je „zid ćutanja probijen“ jer su žrtve osnažene radom feminističkih grupa, kao i javnim istupanjem žena koje su progovorile o seksualnom nasilju.\n„Ipak, ovo je tek početak i na tome treba više raditi“, kazala je Riznić.\nAida Perović, psihološkinja i direktorica nevladine organizacije Prima, kazala je da žene žrtve nasilja često nemaju podršku, da su žrtve kako sopstvenog osećaja krivice, tako i osude koja dolazi iz najbliže okoline, ali i iz medija.\n„Veoma je važno ovu vrstu nasilja zakonom definisati, a ne da ‘skupljamo kockice’ iz drugih zakona. Takođe, veoma je važno da rok zastarevanja za ovakvu vrstu krivičnih dela ne bi smeo da postoji, jer žrtvama nasilja često treba mnogo godina da o tome progovore“, ocenila je Perović.\nJakša Backović, rukovodilac za suzbijanje krivičnih dela visokotehnološkog kriminala u policiji Crne Gore, rekao je da Fejsbuk i Instagram sarađuju sa službenicima Uprave policije i dostavljaju im podatke o potencijalnim krivičnim delima u vezi sa seksualnim nasiljem, dok Tviter i TikTok to rade veoma retko.\nĐorđe Krivokapić, docent na Fakultetu organizacionih nauka BU i suosnivač Fondacije Šer (Share), rekao je da fenomen osvetničke pornografije, iako postaje najočigledniji u digitalnom okruženju, ipak predstavlja društveni problem, koji se ne može rešiti isključivo regulacijom interneta, jer se društvene mreže i platforme izuzetno brzo menjaju, a zlostavljači će uvek pronalaziti nove kanale za ostvarivanje svojih namera.\nNovosadska novinarska škola vebinare organizuje u sklopu regionalnog projekta „Mediji za građane – građani za medije: Jačanje kapaciteta nevladinih organizacija za razvoj medijske i informacione pismenosti na Zapadnom Balkanu“, koji uz podršku Europske unije implementiraju partnerske organizacije Mediacentar Sarajevo, Albanski medijski institut, Makedonski institut za medije, Institut za medije Crne Gore, Novosadska novinarska škola, Mirovni Institut, SEENPM.\nInternet, Novosadska novinarska škola, osvetnička pornografija, pornografijaNovi Sad\nSloboda medija i govora pod lupom novinara i urednika


RTCG - Radio Televizija Crne Gore - Nacionalni javni servis :: Politika :: Evropske integracije kohezioni faktor u društvu\n22. 01. 2022. 11:03 >> 11:04\nBEČIĆ I BELHAŽ\nEvropske integracije kohezioni faktor u društvu\nOpredjeljenost ka evropskim integracijama, u složenom političkom trenutku u Crnoj Gori, predstavlja kohezioni faktor u društvu, ocijenio je predsjednik crnogorske Skupštine Aleksa Bečić.\nBečić je, tokom sastanka sa ambasadorom Maroka u Crnoj Gori Muhamedom Aminom Belhažom, istakao da Crna Gora ostaje do kraja dosljedna evropskim i evroatlantskim integracijama, kao i regionalnoj saradnji.\nKako je saopšteno iz Skupštine, on je naglasio da je Crna Gora najdalje odmakla u pristupnom procesu Evropskoj uniji (EU), ali i da postoje snažne pretpostavke da ta država postane prva naredna članica Unije.\nBečić ocijenio je da su Crna Gora i Maroko, u prethodnih nekoliko godina, produbili međudržavne veze.\nKako je saopšteno, on je ukazao na značaj u realizaciji obostrano važnih projekata, poput učešća marokanskih diplomata u radu Ljetnje škole „Gavro Vuković“.\nBečić je ocijenio da odličnu preporuku za unapređenje odnosa predstavlja jačanje parlamentarne saradnje, koje bi, kako smatra, inicijalno bilo ostvarljivo formiranjem Grupe prijateljstva.\n„Želimo da jačamo saradnju sa našim prijateljima u Evropi i svijetu. Spremni smo da razgovaramo o svim potencijalnim modelima koji bi tome doprinijeli“, kazao je Bečić.\nOn je, ocijenivši da postoji značajan prostor za intenziviranje ekonomske saradnje, naveo da treba valorizovati već uspostavljene mehanizme i podsjetio na ranije razgovore o mogućem otvaranju avio linije između dvije države.\n„Osnovu za jačanje saradnje u oblasti turizma predstavlja i Sporazum Vlada iz 2017. godine, na čijoj suštinskoj implementaciji treba raditi“, kazao je Bečić.\nBelhaž je naglasio da su odnosi dvije države zasnovani na prijateljstvu, dodajući da postoji snažno raspoloženje za saradnju unutar međunarodnih organizacja i u okviru međunarodnih foruma.\n„Slažem se sa Vama da je neophodno formirati Grupu prijateljstava među parlamentima. To je odlična pretpostavka za unapređenje partnerstva dvije zemlje“, kazao je Belhaž.\nKako je saopšteno iz Skupštine, Belhaž je čestitao na napretku koji je Crna Gora ostvarila u integracionim procesima, i poručio da Maroko ostaje posvećen razvoju saradnje i bilateralnih odnosa sa Crnom Gorom.\nOn je ocijenio da je snaga obje države u mladim ljudima, kojima, kako je kazao, treba obezbijediti sigurnu budućnost i dobre uslove za život.\n„Crna Gora je jedna od rijetkih zemalja gdje ljudi žive mirnim suživotom i čestitam vam na tome. Mi dijelimo iste vrijednosti suživota. To je mudra politika koju imaju uspješne zemlje“, kazao je Belhaž.


Zdravstvo zaglibilo u dug od 84 miliona KM – mojKontakt portal – Radio Televizija Kontakt\nZdravstvo zaglibilo u dug od 84 miliona KM\nPrema podacima Poreske uprave RS, najveći dužnici su klinički centri u Banjaluci i Istočnom Sarajevu. Dug banjalučkog KC-a u novembru je skočio za četiri miliona na 24,9 miliona maraka u odnosu na avgust.\nKlinički centar Istočno Sarajevo smanjio je dug, te sada umjesto 21,8, duguje 20,7 miliona maraka.\nU Kliničkom centru Banjaluka ističu da u potpunosti postupaju u skladu sa zaključkom Vlade Srpske od 9. oktobra ove godine, a koji se odnosi na izmirenje dospjelog duga za poreze i doprinose.\n– Klinički centar Banjaluka poštuje sve obaveze predviđene ovim zaključkom. Redovno izmiruje tekuće obaveze po osnovu bruto plata i naknada, te uplaćuje doprinose za penzijsko i invalidsko osiguranje pojedinačno za sve radnike koji su stekli uslove za odlazak u penziju – istakli su u KC-u.\nDodali su da će zatražiti reprogram u skladu sa Zakonom o posebnom načinu izmirenja poreskog duga u zakonski predviđenom roku, a za period reprograma koji nije duži od 60 mjeseci.\nUkupan dug domova zdravlja iznosi 24,6 miliona maraka, a “najteži” među njima je Dom zdravlja Modriča, i to sa 3,5 miliona maraka neuplaćenih obaveza prema Poreskoj upravi.\nSlijedi Dom zdravlja Banjaluka sa dugom od 3,4 miliona, dok je u avgustu taj dug bio 2,3 miliona KM. Dom zdravlja “Dr Ljubomir Ćeranić” Sokolac na trećem je mjestu po visini duga sa 2,2 miliona KM.\nDirektor Doma zdravlja Modriča Goran Mlinarević kaže da su prema odluci Vlade napravili plan za rješavanje dugovanja.\n– Uputićemo zahtjev za reprogram do 30. juna 2014. godine – rekao je on.\nKada je riječ o bolnicama, njihova ukupna dugovanja iznose oko 13,7 miliona maraka. Najveći dug ima Opšta bolnica “Sveti apostol Luka” iz Doboja, i to nešto više od četiri miliona maraka. Njihov dug u odnosu na avgust porastao je za oko 800.000 KM.\nBolnica u Prijedoru u novembru je dugovala 3,3, a bolnica “Sveti vračevi” u Bijeljini 1,5 miliona maraka.\nVešović otišao iz Zvezde da pojača Partizan?!\nAndrićeva djela u digitalnom obliku


Philips Prestigo SRT 8215 daljinac Philips Prestigo SRT 8215 daljinac – Personal magazin\nHolandski Philips na tržište lansirao novi univerzalni daljinski upravljač– Prestigo SRT 8215. Prestigo SRT8215 spada u novu generaciju daljinaca koji su koncipirani kao univerzalci sa mogućnošću nadogradnje. Nadogradnja se vrši…\nHolandski Philips na tržište lansirao novi univerzalni daljinski upravljač– Prestigo SRT 8215. Prestigo SRT8215 spada u novu generaciju daljinaca koji su koncipirani kao univerzalci sa mogućnošću nadogradnje.\nNadogradnja se vrši preko interneta, tako što se korisnik registruje na Philips-ovoj web stranici, odabere tip uređaja koji treba naodgraditi, te kasnije preko priloženog USB kabela uvoze se nova podešavanja na uređaj.\nPrestigo SRT8215 podržava kontrolu do 15-tak različitih audio/video uređaja, a sam daljinski upravljač dobro leži u ruci, iako su ivice zaobljene nema proklizavanja kroz prste. Podešavanje ovog daljinca ide po principu step by step, tako da korisnik mora imati barem malo strpljenja kako bi mogao iz ovog uređaja izvući maksimum.\nPhilips Prestigo SRT 8215 daljinac was last modified: June 8th, 2011 by Redakcija\ndaljinacdaljinskiPhilipsPhilips Prestigo SRT 8215Prestigo SRT 8215\nElektronski recepti do 2012.


Španija odobrila plan za podršku zaposlenim majkama | EurActiv Serbia\nŠpanija odobrila plan za podršku zaposlenim majkama\nVlada Španije odobrila je prvu fazu plana vrednog 200 miliona evra čiji je cilj da se pomogne zaposlenim majkama u usklađivanju posla i porodičnih obaveza.\nKoaliciona vlada Španske socijalističke radničke partije i levičarske partije Ujedinjeni možemo najavili su plan 2020. godine u nastojanju da poboljšaju situaciju za zaposlene žene koje ne mogu da nađu alternativne aranžmane za brigu o decu. Taj problem je dodatno uvećan tokom pandemije.\nPrvu fazu plana, poznatog kao "Suodgovorni", odobrio je ove sedmice Savet ministara, a u aprilu će verovatno dobiti konačno odobrenje.\nIzvori u Ministarstvu za ravnopravnost smatraju da je budžet za program skroman, ali da je to važan korak ka zaštiti osetljivih porodica, posebno jer obezbeđuje usluge čuvanja dece mlađe od 14 godina.\nDa bi bile uključene u program, žene moraju da ispune određene kriterijume, uključujući visinu prihoda i porodičnu situaciju. Prioritet će imati žrtve porodičnog naslija, žene koje su duži period bez posla i koje su starije od 45 godina.\n"To je feministička javna politika i prvi korak ka garanciji prava na brigu", izjavila je ministarka za ravnopravnost Irene Montero.\nMnoge zaposlene majke u Španiji pogodila je još veća neizvesnost tokom 2020. zbog teških ekonomskih posledica pandemije.\nU posebno lošoj situaciji bile su majke kojima nije dozvoljeno da rade na daljinu kako bi mogle i da se brinu o deci.\nProcenjuje se da je 22% zaposlenih majki bilo primorano da smanji radno angažovanje ili da potpuno prestane da radi kako bi se brinule o svojoj deci, prema podacima koje je objavila grupa za zaštitu prava žena Klub de malasmadres (Klub "loših majki").\nZa 37% učesnica ispitivanja bila je odbijena mogućnost rada na daljinu, iako su mogle da izvršavaju svoje obaveze na taj način.


JASNA PORUKA BIH: Odmah usvojite zakon o sprečavanju pranja novca i finansiranja terorističkih aktivnosti - Portal 072info\nJASNA PORUKA BIH: Odmah usvojite zakon o sprečavanju pranja novca i finansiranja terorističkih aktivnosti\nDirektor Direkcije za informaciono društvo i akciju protiv kriminala Vijeća Evrope Jan Kleijssen uputio je rukovodstvu Parlamentarne skupštine BiH te pojedinim državnim ministrima pismo u kojem upozorava da će neusvajanje zakona o sprečavanju pranja novca i finansiranja terorističkih aktivnosti izazvati nesagledive ekonomske posljedice po bh. građane, saznaje „Dnevni avaz”.\nSudbina ovog zakona, odnosno hoće li BiH, kada je riječ o finansijskim transakcijama, biti tretirana kao Sjeverna Koreja ili Iran, znat će se danas na sjednici Zajedničke komisije Parlamentarne skupštine BiH za odbranu i sigurnost.\nKomisija je ovo zakonsko rješenje, koje je napravilo Ministarstvo sigurnosti, a jednoglasno usvojilo Vijeće ministara BiH, već jednom razmatrala 3. februara na svom zasjedanju, ali ono nije dobilo entitetsku podršku iz RS, jer su od prisutnih članova iz manjeg bh. entiteta protiv zakona glasali Dušanka Majkić i Staša Košarac (oboje SNSD). Odbije li ovaj zakon i danas, on neće, zbog procedura, moći biti usvojen u narednih nekoliko mjeseci.\nKleijssen u pismu, do kojeg je došao „Avaz”, podvlači da BiH zbog toga prijeti opasnost da bude stavljena na listu onih država koje predstavljaju ozbiljnu prijetnju po globalni finansijski sistem!\n– Ovo bi rezultiralo povećanim nadzorom svih finansijskih transakcija koje idu u BiH, kao i onih koji dolaze iz vaše države. Znatno bi se otežalo slanje novčanih doznaka građanima BiH – navodi se u pismu ovog visokog evropskog zvaničnika.\nDirektor Direkcije za informaciono društvo i akciju protiv kriminala Vijeća Evrope, naime, traži dogovor svih nivoa, dodavši da mu se čini da se Prijedlog zakona blokira iz političkih razloga.\nOn je istakao da, ako se desi da navedeni zakon Zajednička komisija ponovo obori, na zasjedanju Komiteta eksperata Vijeća Evrope za sprečavanje pranja novca i finansiranje terorističkih aktivnosti (Moneyval), od 31. marta do 4. aprila, bit će odlučeno da je BiH zemlja koja predstavlja prijetnju po globalni finansijski sistem, a svi građani RS i FBiH trpjet će štetu.\nTakođer, Klejsen traži da se konačno usvoje i dopune Krivičnog zakona BiH, koje jasno definiraju koje je tužilaštvo nadležno za krivična djela pranja novca i finansiranja terorizma. Ovaj zakon izradilo je Ministarstvo pravde, ali je krajem prošle godine oboren na Predstavničkom domu, jer ga i nisu podržali poslanici iz RS.\nPrethodni članakFIFA: Jedino BiH nije ponudila na prodaju svoje dresove za Mundijal\nSljedeći članakNARODNA MEDICINA: Nećete vjerovati šta se sve liječi pčelinjim ubodom


Naime Martolini je posmatrao trku sa strane puta, kada ga je udario 23-godišnji italijanski biciklista.\nSve se dogodilo na samo 400 metara od cilja, Venkijaruti je pokušavao da "izbije" iz gužve i sebi obezbedi što bolju poziciju, ali je izgubio kontrolu nad biciklom i u punom sprintu udario u Martolinija koji je bio odmah kraj staze.\nNakon što je biciklom udario u sportskog direktora - Martolini je udario glavom o beton i na licu mesta preminuo, dok je biciklista Venkijaruti slomio dva leđna pršljena i u teškom je stanju.\nAmaterski snimak koji se pojavio na društvenim mrežama pokazuje trenutak nakon što Venkijaruti udaRA u Martolinija, a sigurno će biti od pomoći i tužilaštvu koje ispituje sve detalje.\nJavni tužitelj je odmah otvorio istragu zbog ubistva iz nehata, pa ćemo videti da li će Venkijaruti biti kažnjen zbog ovog nesrećnog slučaja.\nBiciklizam Stefano Martolini nikola venkijaruti\n"MOGAO SAM IZGUBITI BILO KOJI MEČ, ALI TAJ NE": Habib primljen u Kuću slavnih, pa se osvrnuo na najveću borbu u istoriji MMA\nNEPORAŽENI dagestanski borac Habib Nurmagomedov održao je zanimljiv govor nakon što je primljen u UFC-ovu Kuću slavnih.


Predrag Jovanović - Blic Online\nSrpski rok pevač Predrag Jovanović, poznatiji kao Peđa D Boj (70) koji je učestvovao u "Velikom bratu" otkrio je da su mu ćerku ismevali zbog njegovog učestvovanja u rijalitiju, te da iz toga razloga nikada ne bi ponovo prihvatio ponudu.\n"EUROKONTROL" ZADOVOLJAN SMATSOM Povećan broj letova i smanjeno kašnjenje\nGeneralni direktor Eurocontrola Eamon Brenan uputio je pohvale na račun operativnog učinka Kontrole letenja Srbije i Crne Gore (SMATSA) ostvarenog u periodu od januara do aprila ove godine, tokom kojeg je broj letova povećan za 8,5 odsto uz smanjenje kašnjenja za gotovo 97 procenata.\nJovanović: Pomaci u suzbijanju neregularnosti javnih nabavki\nDirektor Uprave za javne nabavke Predrag Jovanović izjavio je danas da je procenat uspešno sprovedenih postupaka javnih nabavki 90 odsto, odnosno da je samo deset odsto tih postupaka obustavljeno ili poništeno zbog neregularnosti, dok je pre tri godine bilo 15 odsto neuspešnih postupaka.\nBroj javnih nabavki u Srbiji bez javnog poziva isti kao u EU\nNekonkurentni postupci javnih nabavki - kroz pregovarački postupak bez objavljivanja javnog poziva, u Srbiji su svedeni na pet odsto koliko ih je i u Evropskoj uniji, izjavio je danas direktor Uprave za javne nabavke Predrag Jovanović.\nJovanović:Cilj je vratiti poverenje u sistem javnih nabavki\nUprava za javne nabavke ima za cilj da povrati poverenje u sistem javnih nabavki, jer se dešava da ponuđači unapred odustaju misliceći da su tenderi namešteni, izjavio je direktor te institucije Predrag Jovanović koji kaže da su od usvajanja zakona uslovi za konkurenciju među ponuđačima bolji, a da jača konkurencija znači niže cene.\nSmanjiti udeo pregovaračkih postupaka u javnim nabavkama\nDirektor Uprave za javne nabavke Predrag Jovanović izjavio je danas da oštra konkurencija među ponudjačima u javnom nabavkama daje najbolje uslove za državu kao kupca a i novac poreskih obveznika se koristi na najbolji način.\nUšteđeno 355 miliona evra na javne nabavke u 2013.\nZahvajujući primeni novog Zakona o javnim nabavkama ostvarena je velika racionalizacija u tim postupcima, u 2013. godini potrošeno oko 355 miliona evra manje na javne nabavke, nego u 2012, izjavio danas direktor Uprave za javane nabavke Predrag Jovanović.\nJovanović: Do kraja godine prekršajne prijave protiv naručilaca koji ne podnose izveštaje\nPredrag Jovanović, direktor Uprave za javne nabavke rekao je danas da je za javne nabavke u prvih pola godine potrošeno 42,3 milijarde dinara ili 370 miliona evra manje nego u prvom polugodištu 2012. godine. Najavio je i da će Uprava do kraja godine početi da podnosi prekršajne prijave protiv naručilaca koji Upravi nisu podneli izveštaje.\nSvaka peta javna nabavka mimo procedure\nBEOGRAD - Iako novi Zakon o javnim nabavka nalaže da ga sada primenjuju svi koji su dužni da to čine, oko 600 naručilaca Uprave za javne nabavke je tražilo da bude izuzeto iz Zakona, izjavio je direktor Uprave Predrag Jovanović.\nMale šanse za nove poslove u EU\nStupanjem na snagu Sporazuma o stabilizaciji i pridruživanju sa EU izjednačava se pristup javnim nabavkama u Srbiji i EU.\nJovanović: Striktnom primenom Zakona o javnim nabavkama iskorenićemo korupciju\nPrimena novog Zakona o javnim nabavkama, koja je počela 1. aprila, trebalo bi da smanji korupciju u tom procesu, jer donosi veću transparentnost, kao i veću konkurenciju u postupcima javnih nabavki, a samim tim i dobijanje povoljnijih uslova i nižih cena, ocenjeno je danas na skupu u hotelu “Metropol”.\nPredrag Jovanović: Korupcija u javnim nabavkama košta budžet 600 miliona\nPostoje veliki pritisci da se pojedine ustanove izuzmu od primene novog Zakona o javnim nabavkama, ali zakon mora da bude jednak za sve da bi se sprečila korupcija i gubici od 600 miliona evra godišnje iz budžeta Srbije, izjavio je večeras direktor Uprave za javne nabavke Predrag Jovanović.\nOd sutra primena novog Zakona o javnim nabavkama\nNovi Zakon o javnim nabavkama koji počinje od sutra da se primenjuje, pojačaće kontrolu u tom sektoru, a Uprava za javne nabavke moći će da pokreće prekršajne postupke, najavio je direktor Uprave Predrag Jovanović.\nVisokorizične nabavke po hitnosti\nDirektor Uprave za javne nabavke Predrag Jovanović izjavio je danas da je u prvoj polovini ove godine u procesu javnih nabavki naročito bio izražen pregovarački postupak po hitnosti, "što je visokorizično sa aspekta korupcije".\nUdruženje: Predlog zakona o javnim nabavkama pomak u borbi protiv korupcije\nPredlog novog zakona o javnim nabavkama napravio je pomak u antikorupcijskom delu i povezivanju institucija, izjavio je danas Stevan Radunović, predsednik Udruženja profesionalaca u javnim nabavkama Srbije na konferenciji o povećanju efikasnosti sistema javnih nabavki\nJovanović: Tri puta više neregularnosti u hitnim javnim nabavkama\nDirektor Uprave za javne nabavke Predrag Jovanović izjavio je danas da su u prvoj polovini ove godine zabelažene neregularnosti prilikom hitnih javnih nabavki u vrednosti od osam milijardi dinara, što je tri puta više nego u celoj prošloj godini.\nJovanović: Kršenje propisa u javnim nabavkama i u 2011.\nBEOGRAD - Budžetski korisnici i javna preduzeća su i u 2011. godini kršili propise u sprovodjenju javnih nabavki, o čemu je obaveštena Budžetska inspekcija i Državna revizorska institucija (DRI), izjavio je danas direktor Uprave za javne nabavke Predrag Jovanović.\nPredrag Jovanović ponovo na čelu Uprave za javne nabavke\nBEOGRAD - Predrag Jovanović ponovo je izabran na mesto direktora Uprave za javne nabavke, rečeno je danas u Vladi Srbije.\nKorupcija u Srbiji i dalje cveta\nČelnici antikorupcijskih tela i stručnjaci za tu oblast u Srbiji nisu optimisti pred objavljivanja liste Transparensi internešnela na kojoj su zemlje rangirane po indeksu percepcije korupcije (CPI).\nJovanović: Napredak u sistemu javnih nabavki\nDirektor Uprave za javne nabavke Srbije Predrag Jovanović izjavio je da očekuje da će u novom izveštaju Evropske komisije o napredovanju Srbije javne nabavke dobiti bolju ocenu nego u izveštaju za prošlu godinu.\nNa javnim nabavkama gubitak 800 miliona evra\nUprava za javne nabavke objavila je juče da je dostavila Državnoj revizorskoj instituciji 56 izveštaja o uočenim nepravilnostima u postupcima javnih nabavki u prošloj godini ukupne vrednosti milijardu dinara.


KULTIM - književnost, poezija, stvaralaštvo, kultura » Knjige\nNA SAJMU KNJIGA U FRANKFURTU 28 IZLAGAČA IZ SRBIJE\nsajam knjiga jpgBeta/ AP (Emil Vas)\nFRANKFURT - U Frankfurtu danas počinje Međunarodni sajam knjiga najveća svetska smotra knjige, na kojoj će se među izdavačima iz više od 100 zemlja naći i tridesetak iz Srbije.\nPrema rečima generalnog sekretara Udruženja izdavača i knjižara Srbije Ane Opaćić, izdavači iz Srbije imaće i zajednički nastup na nacionalnom štandu na kome će biti izloženo oko 450 izdanja domaćih pisaca i izdavača.\n“Učešće na jednoj tako velikoj manifestaciji srpskim izdavačima pruža mogućnost ne samo da predstave svoja izdanja već i da budu u direktnoj prilici da stupe u kontakt sa svetskim izdavačkim kućama i ugovore novu saradnju”, rekla je Opačić agenciji Beta.\nPredstavnik Privredne komore Srbije Srđan Markotić rekao je Beti da će deo nacionalnog štanda Srbije koji se organizuje u saradnji sa Ministarstvom kulture biti iskorišćen i za promociju 160. godina od rođenja Nikole Tesle, ali i beogradskog Sajma knjiga.\nMarkotić je dodao da samo tri izdavača iz Srbije imaju i svoj posebni štand na sajmu u Frankfurtu čačanska Pčelica, Kreativni centar i Evrobuk.\n“Pčelica će u Frankfurtu između ostalog predstaviti i ediciju od osam vaspitno-obrazovnih slikovnica među kojima su i Priča iz šume, knjiga ovenčana brojnim nagradama u regionu, ali i Male knjige o velikim ljudima koje čine ediciju od 16 priča o istorijskim ličnostima koje su promenile svet u kome živimo”, dodala je Jovanović.\nSajam u Frankfurtu odžava se neposredno pred beogradski 61. Međunarodni sajam knjiga koji će kapije za posetioce otvoriti u nedelju, 23. oktobra.\nJOŠ TRI DANA DO SAJMA KNJIGA: ŠTA NAS SVE ČEKA\nFoto: Milorad Milanković / RAS Srbija - Jedan od prethodnih Sajmova knjiga\nViše od 450 izlagača učestvovaće od 23. do 30. oktobra na 61. Međunarodnom beogradskom sajmu knjiga, a počasni gost biće Iran.\nNa Sajmu koji ove godine nosi slogan “Knjige u ruke” će učestvovati najmanje 10 izdavača iz Irana koji će predstaviti dela na persijskom, engleskom i srpskom jeziku iz oblasti iranistike, religije, gnosticizma, zatim naslove savremene iranske književnosti, knjige za decu i omladinu i iz oblasti kinematografije.\nTakođe učestvovaće i izdavači iz Angole, Belorusije, Bosne i Hercegovine, Indije, Izraela, Mađarske, Japana, Kine, Republike Srpske, Rusije, Slovenije, Hrvatske, Crne Gore…, a posebna pažnja biće posvećena predstavljanju dela autora mlađih od 30 godina.\nGosti Sajma biće Zahar Prilepin, Erlend Lu, Vil Firt, Svejn Menensland, Vedrana Rudan, Aleksandar Mekol Smit, Pan Bujukas, Aleksandra Poter, Milenko Stojičić, Rumjena Ebert, Anton Holcer, Marketa Hejkalova…\nKao i prethodnih godina, biće dodeljene nagrade za izdavača godine, izdavački poduhvat godine, dečju knjigu, najlepšu knjigu, priznanje za izdavača iz dijaspore, posebno priznanje za doprinos u oblasti nauke, specijalno priznanje za izdavača, knjigu ili strip, nagrada “Bogdan Kršić” za najlepšu knjigu i specijalno priznanje za mladog dizajnera.\nPojedinačna ulaznica koštaće 250 dinara, za grupne posete 150 dinara, a školski dan biće 27. oktobra,\nKNJIGA MILANA KAŠANINA O GRADOVIMA U SREDNJOVEKOVNOJ SRBIJI\nBeleške Milana Kašanina, istoričara umetnosti i književnika, sakupljene su u knjizi “Gradovi i dvorci u srednjovekovnoj Srbiji”. Priredila ju je Branka Ivanić a objavio Narodni muzej u Beogradu.\nMilan Kašanin sakupljao je građu o srednjovekovnim gradovima i dvorcima oko 50 godina. Sada su u knjizi “Gradovi i dvorci u srednjovekovnoj Srbiji” objavljeni ti njegovi zapisi.\nIstini za volju nema mnogo sistematično obrađenog materijala o gradovima i dvorcima toga vremena, zato je ovo i značajno delo, posebno ako imamo u vidu da su ti gradovi manje ili više oštećeni.\nOva knjiga je i opomena da se mora još mnogo učiniti u istraživanju i očuvanju srednjovekovnog nasleđa.


Donacije izbeglim i interno raseljenim licima - Ozon Media\nSremska Mitrovica – U petak, 01.aprila održaće se ceremonija povodom potpisivanja ugovora o donaciji građevinskog materijala sa prvom grupom od 28 odabranih korisnika u sklopu EU projekta “Podrška izbeglim i interno raseljenim licima u Srbiji”.\nDonacija Evropske unije za ovaj projekat iznosi 968,543.52 evra, dok grad Sremska Mitrovica učestvuje sa 23,625.00 evra. Realizaciju ovog projekta je u februaru 2010. godine započela nemačka nevladina organizacija HELP- Hilfe zur Selbsthilfe e.V. Institucija korisnik projekta je Komesarijat za izbeglice Republike Srbije.\nPotpisivanje ugovora je usledilio nakon uspešno završenog odabira korisnika od strane Komisije koju su sačinjavali predstavnici Komesarijata za izbeglice RS, Grada Sremska Mitrovica, UNHCR-a i HELP-a. Nakon potpisivanja ugovora, odabrani korisnici dobiće građevinski materijal u ukupnoj vrednosti od 108.494,56 evra za rekonstrukciju i/ili završetak započetog objekta čime će se omogućiti bolji životni uslovi za 28 porodica izbeglih i interno raseljenih lica i lokalnog socijalno ugroženog stanovništva sa teritorije grada Sremska Mitrovica. Svi podržani korisnici donacije Evropske unije biće u obavezi da ugrade donirani materijal u roku od 90 dana od prijema materijala.\nU okviru istog projekta Evropska unija u Sremskoj Mitrovici će donirati i tri kuće socijalno ugroženim izbeglim i interno raseljenim licima u ukupnoj vrednosti od 46.560,00 evra. Do kraja aprila 2011 će biti potpisani ugovori sa još najmanje 11 korisnika donacije u vidu građevinskog materijala.\nPotpisivanje će se održati u zgradi Gradske kuće, Svetog Dimitrija 13, Sremska Mitrovica u 11:00 časova.\nIzložba „Magistrat Rume“


FBI: Rusi nisu hakovali Trumpovu kampanju @ Cafe.ba\nHOROSKOP ZA 20. FEBRUAR: Blizanci, vi ste baš FBI: Rusi nisu hakovali Trumpovu kampanju Svijet\nIzvor: Hina 11.01.2017 u 10:57 h\nRuski informatički hakeri koji su se pokušavali ubaciti u američke predsjedničke izbore nisu hakovali ekipu nacionalne kampanje Donalda Trumpa, rekao je u utorak direktor FBI-a James Comey.\nComey je pred obavještajnim odborom američkog Senata rekao da su Rusi upali u računareTrumpove kampanje na lokalnoj razini i razini država, ali ne i na nacionalnoj razini.\n"Rusi su došli do podataka republikanske stranke, ali radilo se o adresama elektronske pošte koji više nisu bili u upotrebi", objasnio je Comey i dodao da su "prikupljene informacije bile stvar prošlosti i nisu ih objavili".\nOni posebno optužuju Ruse da su hakovali elektronsku poštu demokratske stranke kao i osobe bliske Hillary Clinton i da su ih objavili na internetu, posebice WikiLeaksu prije izbora čime su destabilizirali demokratsku kandidatkinju. Kremlj je demantirao te optužbe.\nAli Obamina administracija je sankcionisala Rusiju i iz zemlje izbacila 35 diplomata koja smatra špijunima.


Petković sa ministarkom privrede o realizaciji projekata dogovorenih u Kuršumliji\nDirektor Кancelarije za Кosovo i Metohiju Petar Petković sastao se danas sa ministarkom privrede Srbije Anđelkom Atanasković sa kojom je razgovarao o realizaciji projekata za pomoć građanima Kosova, a koji su dogovoreni na nedavnom sastanku sa predsednikom Srbije Aleksandrom Vučićem u Кuršumliji, saopšteno je iz Kancelarije za KiM.\nDetalj sa sastanka (Foto Kancelarija za KiM)\n"Na današnjem sastanku dogovoreno je da Ministarstvo privrede odvoji značajna finansijska sredstva za pomoć razvoju malih i srednjih preduzeća u srpskim sredinama na teritoriji Кosova i Metohije, što je od izuzetnog značaja za poboljšanje uslova života i rada našeg naroda na teritoriji pokrajine, posebno u srpskim sredinama u centralnom Кosmetu i Кosovskom Pomoravlju", navodi se u saopštenju Kancelarije za KiM dostavljenom medijima.\nTakođe, napominje se da su Atanaskovićeva i Petković dogovorili i pomoć za razvoj i podsticaj ženskog preduzetništva na Кosovu, "kroz podršku različitim projektima koji za cilj imaju osnaživanje žena i njihovo zapošljavanje, ali i modalitete za pomoć početnicima u biznisu".\nNa sastanku je istaknuto da je važno nastaviti pomoć srpskim preduzećima koja posluju na teritoriji Кosova, dodaje se u saopštenju, a sagovornici su se saglasili "da je važno da se saradnjom i zajedničkim naporima svih državnih organa pomogne srpskom narodu na Кosovu i Metohiji".\nSastanku u Ministarstvu privrede su prisustvovali i državni sekretar u Ministarstvu privrede Dragan Stevanović, načelnica u ministarstvu Julijana Vučković, kao i pomoćnik direktora Кancelarije za Кosovo i Metohiju zadužen za podršku privredi, poljoprivredi i ruralnom razvoju Veselin Кočanović.


Predsjedavajući Komisije Dubravko Lovrenović je upoznao novinare sa rješenjem problema smještaja Komisije i istakao da je završeno kompletiranje Sekretarijata na čelu sa izvršnim funkcionerom.<?xml:namespace prefix = o ns = "urn:schemas-microsoft-com:office:office" />\nPredsjedavajući je informisao novinare o zaključcima Komisije:\n1. Doneseno je 7 odluka o proglašenju slijedećih dobara nacionalnim spomenikom:\n· Historijsko područje – srednjovjekovni kraljevski grad Bobovac, opština Vareš, FBiH\n· Historijsko područje – nekropola stećaka I i II Boljuni, opština Stolac, FBiH\n· Historijsko područje – nekropola stećaka Radimlja kod Stoca, FBiH\n· Arheološko područje Gabela kod Čapljine, FBiH\n· Arheološko područje – utvrđena kasnoantička vila Mogorjelo kod Čapljine, FBiH\n· Historijsko područje – Manastir Žitomislić, opština Mostar-Jug, FBiH\n· Muzej I zasjedanja ZAVNOBiH-a u Mrkonjić-Gradu, zajedno sa stalnom muzejskom postavkom i enterijerskom opremom, RS\n2. Komisija je zaključila da je u svim slučajevima kada su namjerno ugroženi spomenici sa Privremene liste, njena obaveza da obavijesti nadležne organe (entitetsku Vladu, nadležna ministarstva za graditeljsko naslijeđe i kulturu, zavode za zaštitu spomenika, nadležnog tužioca) i traži preduzimanje mjera u skladu sa zakonom, uključujući i podnošenje krivične prijave radi pokretanja krivičnog postupka.\nTakođer je informirao medije i o sastanku sa direktorima arhiva, muzeja i galerija, kao i posjeti opštini Jajce i aktivnostima koje se odvijaju na zaštiti i rekonstrukciji kulturnih spomenika u ovoj opštini. Apelovao je na entitetske i državne institucije da dugoročno riješe status muzeja, arhiva i galerija zbog njihovog neodrživog materijalnog položaja. Istaknuta je dobra saradnja sa opštinom Jajce koja je efikasno angažovana na zaštiti spomenika. Međutim, primjetno je da je gradsko jezgro ugroženo neprimjerenim postupcima, pa će Komisija uputiti primjedbe opštinskim organima. Zeynep Ahunbay je istakla da je Komisija zatražila od gradonačelnika Jajca da dostavi na reviziju starije dokumente i regulacioni plan grada Jajca.\nČlanovi Komisije odgovorili su na pitanja postavljena u vezi sa mjerama koje će Komisija preduzeti na zaštiti spomenika sa Privremene liste nacionalnih spomenika i drugih ugroženih spomenika, finansiranju projekata zaštite i načinu proglašenja spomenika.


Hidroelektrane isplivale iz minusa\n02.08.2018 14:06 | Marijana Miljić\nBanjaluka - Hidroelektrane u Srpskoj, koje posluju u sastavu preduzeća “Elektroprivreda RS” u prvom polugodištu ove godine uknjižile su dobit od 10,28 miliona KM, čime su znatno poboljšale svoje poslovanje u odnosu na prošlu godinu koju su završile u minusu.\n“Hidroelektrane na Drini” za šest mjeseci ove godine uknjižile su dobit od 5,48 miliona maraka, dok su u istom periodu prošle godine bile u gubitku od 4,31 milion maraka. Ovo preduzeće je 2017. godinu završilo sa minusom od 13,02 miliona maraka.\nManju dobit ove godine od “HE na Drini” imale su “HE na Vrbasu” koje su polugodište završile sa plusom od 2,44 miliona maraka. U istom periodu prošle godine ovo preduzeće je poslovalo sa značajno manjom dobiti i to od oko 910.000 maraka, dok je 2017. godinu ipak završilo sa minusom od 3,61 milion maraka.\n“Hidroelektrane na Trebišnjici” su za šest mjeseci ove godine uknjižile dobit od 2,36 miliona maraka. HET je na polugodištu prošle godine bio u minusu od 13,89 miliona maraka, dok je gubitak na kraju godine dostigao čak 24,32 miliona KM.\n- Ova godina, kada je riječ o hidrologiji, nam ide naruku. Pored postojeće pogonske spremnosti koju obezbjeđujemo, potrebno je i da imamo dovoljan dotok vode u hidroakumulaciono jezero, što nam omogućuje proizvodnju u skladu sa planom poslovanja - rekao je direktor “HE na Vrbasu” Nedeljko Kesić.\nNaglasio je da su u skladu sa planom poslovanja ove godine ostvarili i veću proizvodnju i iskazali dobit od 2,44 miliona maraka.\n- Rezultat prošle godine bio je lošiji upravo zbog nepovoljne hidrološke situacije i za neke mjesece nismo uopšte ispunili plan poslovanja. Mi očekujemo da ćemo ove godine ispuniti plan poslovanja. Za to nam je potrebna stoprocentna pogonska spremnost svih kapaciteta koji prate proizvodnju električne energije, ali i da nam hidrološka situacija bude u skladu sa tim planom - naveo je Kesić.


JKP Neum šalje prve količine otpada na raciklažu – Eko Život d.o.o. Tuzla – ovlašteni BH operater sistema za upravljanje ambalažom i ambalažnim otpadom na području FBiH\nGesellschaft fur Internationale Zusammenarbeit (GIZ) GmbH pokrenuo je projekat 2020.godine pod nazivom „Integrirano upravljanje otpadom i sprečavanje nastanka morskog otpada na zapadnom Balkanu” te dao ogromnu podršu u realizaciji i umrežavanju JP Komunalno Neum sa Operaterom Eko život d.o.o. Tuzla.\nTokom protekle godine kroz radne sastanke i posjete od strane Eko života i JKP Neum, možemo reći da se dosta toga pozitivnog uradilo na terenu te da prve količine prikupljenog otpada šalju se na reciklažu.\n9.i 10.11.2021 godine Eko život ponovo je organizovao radnu posjetu kod JKP Neum , gdje smo obišli teren u Gradu Neum, obišli zelene otoke, te ustanovili da se odlaganje otpada odvija po propisima i drago nam je da je odziv građana na ovaj projekat puno bolji nego što smo očekivali.\nS obzirom da je cirkulacija gostiju tokom sezone pojačana, tako su i količine otpada povećane, ali redovnim obilaskom zelenih otoka i odvozom otpada sanirali su se problemi neadekvatnog odlaganja istog.\nU toku jučerašnjeg dana održali smo edukaciju i prezentaciju za uposlene u JKP Neum, gdje smo se fokusirali na temu upravljanja otpadom, selektivno odvajanje otpada, odvoz i manipulacija otpadom, te značajem reciklaže.\nKroz prezentaciju i razgovor sa uposlenima prošli smo kroz sve korake problematike, ali i pozitivnih strana koje nosi ovaj dio posla oko odvajanja otpada i manipulacije istog.\nCilj odvajanja otpada jeste da se smanje količine otpada koje završe na deponijama i samim time smanjit ćemo nivo zagađenja okoliša, zraka i vode koje proizvode isparavanja koja se na deponijama generišu.\nU toku ove sedmice će se izvršit prva isporuka PET ambalaže, koju će naš sakupljač Eko Forma d.o.o. Bugojno preuzeti od JKP Neum te poslati na reciklažu.\nZadovoljni smo sa količinama koje su prikupljene i nadamo se da će u buduće građani Grada Neum i posjetitelji koji budu dolazili da uživaju u čarima ovog Grada na primorskoj obali, poštovati i dati svoj doprinos očuvanju okoliša odgovornim ponašanjem.\nNadamo se da ćemo ostaviti pozitivan stav sa našim trudom i zalaganjem te da ćemo svi naučiti da živimo život u boji prirode.\nZajedno sa timom "Let's Do It" stazom korača i kompanija Eko Život kroz veliki dio projekata\nOdržana treća ekološka radionica za učenike JU OŠ "Prekounje"\nNeformalna grupa građana “ALFA” realizuje ekološki projekat 19/11/2021\nOdržana treća ekološka radionica za učenike JU OŠ “Prekounje” 17/11/2021\nJKP Neum šalje prve količine otpada na raciklažu 11/11/2021\nZajedno sa timom “Let’s Do It” stazom korača i kompanija Eko Život kroz veliki dio projekata 11/11/2021


Održan seminar u sklopu twinning light projekta "Jačanje kapaciteta Odjeljenja za suzbijanje nepravilnosti i prevara Ministarstva finansija (AFCOS kancelarije)"\nDatum objave: 14.02.2019 14:41 | Autor: Ministarstvo finansija\nDanas je u prostorijama Ministarstva finansija održan seminar u sklopu twinning light projekta „Jačanje kapaciteta Odjeljenja za suzbijanje nepravilnosti i prevara Ministarstva finansija (AFCOS kancelarije)“.\nProjekat vrijedan 200.000,00 eura finansira Evropska unija, a sprovode ga zajednički ministarstva finansija Crne Gore i Republike Hrvatske, uz administrativnu podršku Središnje agencije za finansiranje i ugovaranje Republike Hrvatske sa ciljem pružanja podrške crnogorskoj administraciji u oblasti zaštite finansijskih interesa EU.\nOsnovni cilj projekta je jačanje kapaciteta AFCOS kancelarije, kao i efikasna koordinacija zakonodavnih, administrativnih i operativnih aktivnosti cjelokupnog sistema.\nTema današnjeg seminara je bila „Provjere izvršenja ugovornih obaveza i identifikacija nepravilnosti“ i na njemu su razmatrane razne vrste nepravilnosti (poseban akcenat na nepravilnosti sa finansijskim posljedicama), načini njihovog utvrđivanja, kao i odgovornosti tijela iz sistema sprovođenje intrumenta pretpristupne podrške Evropske unije pri identifikovanju I izvještavanju nepravilnosti. Takođe, dio seminara je posvećen i mjerama za otklanjanje negativnih posljedica nepravilnosti.\nSeminaru, su prisustvovali službenici državnih institucija koje su uključene u sprovođenje intrumenta pretpristupne podrške Evropske unije - IPA II.


Otvoren vrtić , "Paun" u Surčinu\nOtvoren vrtić , „Paun“ u Surčinu\nTanjug 24. novembra 2020. 13:43\nBEOGRAD – Sekretar za obrazovanje i dečju zaštitu Slavko Gak i predsednik Opštine Surčin Stevan Šuša otvorili su danas novi vrtić ,,Paun” u Surčinu koji će moći da primi 250 dece.\nMališani sutra kreću u novi objekat u čiju je adaptaciju Grad Beograd uložio oko 60 miliona dinara.\n„Bitno je i da u uslovima epidemije investicije ne stanu. Novi vrtić je korak dalje ka ukidanju liste čekanja u Beogradu, u Surčinu je više neće biti za roditelje u prioritetu“ rekao je Gak.\nOn je istakao da je dolaznost u beogradskim vrtićima zbog korona virusa smanjena i iznosi oko 42 odsto što je, kako je rekao, dobro, jer u vrtiće u ovim uslovima dolaze samo oni koji ne mogu da rade od kuće.\nStevan Šuša istakao je da je značaj još jednog vrtića za opštinu ogroman te da je ovo drugi vrtić u Surčinu otvoren u poslednjih godinu dana.\n„U planu imamo izgradnju još jednog novog vrtića, za šta su Opština i Sekretarijat već pokrenuli inicijativu čime će potrebe Opštine za vrtićima biti potpuno zadovoljene“ rekao je Šuša.\nNovi vrtić ima 920 metara kvadratnih, reč je o adaptaciji nekadašnje škole koju je finansirao je Sekretarijat za investicije, dok je Sekretarijat za obrazovanje i dečju zaštitu finansirao opremanje objekta.


Šabić: Organizatori proslave BIA duguju objašnjenje novinarima kojima nije omogućen ulazak – Južnobanatske Vesti\n„Iako će verovatno biti komentara kako je Vučić to mogao da reši i pozivom direktoru BIA, to reagovanje svakako treba pozdraviti, ali naglašavam: to ne oslobadja organizatore obaveze objašnjenja javnosti i novinarki kako je tako nešto moguće“, rekao je Šabić za televiziju N1.\n„Ni ja nisam dobio poziv, a ranije sam ga uvek dobijao. Rekao bih da je ovaj put selekcija vršena po nekakvim neobičnim kriterijumima, da li po ličnim ili partijskim, ali to je moguće na privatnim žurkama, u kontekstu državnih skupova to je apsolutno nepoželjno“, rekao je Šabić.\nRanije danas je novinarka KRIK-a Vesna Radojević objavila na Tviter nalogu da joj je rečeno da nema „bezbednosnih uslova“ da izveštava s dogadjaja kome su prisustvovali najviši državni funkcioneri, a novinar Politike Dušan Telesković objavio je da mu nije dozvoljeno da prisustvuje prijemu.\nŠabić je izjavio da je nebitno da li se na njegovim vratima pojavila „prava“ ili komunalna policija, već da je neko poslao patrolu „iz potpuno izmišljenog razloga da se pokaže ružna slika o Šabiću“.\nOn je za televiziju N1 rekaa da je „besmislica“ da se tako revnosno proverava poverenik zbog „izmišljene prijave“ i upitao da li se tako radi i po pitanju drugih prijava.\n„To se dešava u Savamali gde je divljački srušen ceo kvart, u Srbiji gde imate dva miliona divlje sagradjenih objekata, a neko promptno reaguje na lažnu, izmišljenu prijavu za poverenika. Zapitao sam da li tako revnosno reaguju i na druge prijave i sutradan kreće kampanja u kojoj učestvuju najelitniji botovi da je Šabić to izmislio“, rekao je Šabić.\n„Konstantno vas drže u situaciji da će se reći ‘on laže’, ili moja supruga laže, moj vozač laže… Taj kontekst je zastrašujuć, to je sistematsko potkopavanje institucija. Ja to mogu da dokažem naravno, ali na tome ne instistiram, jer javni posao u Srbiji podrazumeva takav odnos, nažalost“, rekao je Šabić.\nŠabićeve stavove odbacilo je Ministarstvo unutrašnjih poslova (MUP) ocenivši da se tu radi „o zloupotrebi institucije policije u dnevnopoltičke svrhe“.\nMUP „decidno saopštava da na vratima poverenika za informacije od javnog značaja nije bila policija niti jedan drugi pripadnik MUP-a“, navodi se u saopštenju.\n„Ističemo da nam nije jasno zbog čega Šabić ima potrebu da iznova i iznova iznosi ovu neistinu, kada je Komunalna policija, koja je organ lokalne samouprave, a ne MUP-a, potvrdila da su imali intervenciju na Šabićevoj adresi po prijavi gradjana“, dodao je MUP.\nMUP je u saopštenju pozvao Šabića da se izvini javnosti Srbije, „zbog više puta izrečenih neistina i neprihvatljive neodgovornosti u ponašanju državnog činovnika, koji je bio dužan i svakako imao mehanizme da proveri informacije koje iznosi, pre nego što ih javno iskaže“.\nDan BIA u senci problema novinara i otkaza Vučića\nDeo javnosti osuđuje, SPC ćuti o „Srpkinjama čedomorkama“


U utorak koncert dječijeg hora «Lege Artis» u povodu Dana državnosti BiH - Bolja Tuzla\nU utorak koncert dječijeg hora «Lege Artis» u povodu Dana državnosti BiH\n«Izuzetno smo ponosni na ovaj naš slatki ansambl najmlađih, koji vrijedno radi i koji ćemo sa velikim zadovoljstvom predstaviti tuzlanskoj publici. Odlučili smo se u povodu velikog praznika publici pokloniti koncert dječijeg hora» – istakao je Jasmin Hasić umjetnički rukovodilac horova u Muzičkom obrazovnom centru «Lege Artis».\nGosti koncerta biće polaznici Male škole muzike «Talenti», a asistenti maestra Hasića su Ljiljanka Petrović i Andrea Ilić. S obzirom na posebne epidemiološke okolnosti i važeće mjere, organizatori su se potrudili da svim zainteresovanim obezbijede i livestream koncerta na facebook stranici «Lege Artis».\nKoncert će biti održan u utorak 23. novembra u 19 sati u Međunarodnoj galeriji portreta, a koproducentski ga potpisuju Muzički obrazovni centar «Lege Artis» i Centar za kulturu Tuzla.


SDS ostao bez odbornika u Skupštini Doboja – Glas Regije\n– Po trenutnim dogovorima (novi predsjednik Kluba odbornika) bi trebao da bude Predrag Lazić – kazao je Miloš Bukejlović, potpredsjednik Skupštine grada i jedan od SDS-ovih odbornika koji će u daljem radu lokalnog parlamenta djelovati u okviru nezavisnog kluba odbornika.\n– I koji daju punu podršku svemu onome što je Obren Petrović, Nebojša Marić, Danijel Jošić, i svi mi zajedno donijeli u proteklom periodu, a to je zato što želimo napredak grada Doboja kroz projekte (za) koje sam siguran da će uslijediti u narednom periodu. Imamo podršku i skupštinske većine – kazao je Jerinić.\n– Naravno, tražićemo i podršku svih političkih partija ovdje, koje participiraju u gradu Doboju. Ja sam uvjeren da ćemo imati jednu široku podršku jer želimo da grad Doboj i građani Doboja imaju punu otvorenost i saradnju sa i Vladom RS i sa Savjetom ministara BiH – kazao je Jerinić.\n« Tri najinteligentnija znaka zodijaka: Jednog niko ne može preveslati\nTESLIĆ: Tri lica povrijeđena u saobraćajnoj nezgodi »


Izrael na udaru kritika SAD i UN zbog širenja jevrejskih naselja\nUjedinjene nacije i SAD kritikovale su sinoć plan Izraela za izgradnju stotina novih domova za jevrejske naseljenike u postojećim jevrejskim naseljima na okupiranoj Zapadnoj obali i u istočnom Jerusalimu.\nPortparol Stejt departmenta Džon Kirbi označio je te planove “najnovijim korakom u sistematskom procesu konfiskacije zemlje”, prenose danas izraelski mediji izveštaje svetskih agencija.\n“Mi se protivimo koracima poput tih za koje mislimo da su kontranproduktivni miru”, rekao je Kirbi.\nPlan o izgradnji 560 novih domova u jevrejskom naselju Male Adumim kraj Jerusalima i još 200 u samom tom gradu, kao i više od 600 novih stanova u arapskom kvartu istočnog Jerusalima, kritikovao je i generalni sekretar UN Ban Ki Mun.\nOn je osudio takve planove, podsetivši da su naselja “nelegalna po medjunarodnom pravu” i pozvao izraelsku vladu da odustane od takvih odluka u interesu mira.\n“To podstiče legitimna pitanja o dugotrajnim namerama Izraela, uz nastavak saopštenja nekih izraelskih ministara koji pozivaju na aneksiju Zapadne obale”, navedeno je u saopštenju Banovog portparola.\nIzrael se našao na udaru kritika samo nekoliko dana posle objavljivanja izveštaja četvorke bliskoistočnih mirovnih posrednika u kome se poziva da zaustavi širenje naselja.\n“Ako je istinita ova vest to će biti najnoviji korak u onome što se čini kao sistamatski proces konfiskacije zemlje, širenja naselja i legalizacije divljih naselja koji fundamentalno podrivaju izglede za rešenje o dve države”, rekao je Kiribi, aludirajući na planove Izarela koje je juče potvrdio jedan neimenovani izraelski zvaničnik agenciji Asošiejted pres.\nU izveštaju četvorke (SAD, Rusija, UN i EU) kritikuje se Izrael zbog izgradnje naselja, onemogućavanja razvoja Palestinaca i označavanja zemlje za ekskluzivno izraelsko korišćenje.\nPalestinci nameravaju da osnuju nezavisnu državu u pojasu Gaze i na Zapadnoj obali s istočnim Jerusalimom kao glavnim gradom.\nIzrael je osvojio te teritorije u šestodnevnom ratu 1967, a istočni Jerusalim je kasnije anektirao, što medjunarodna zajednica nikada nije priznala. Pregovori o miru, vodjeni pod posredstvom, SAD doživeli su krah još aprila 2014.\nIzraelski zvaničnici navode da je izgradnja novih domova za jevrejske naseljenike neophodna kao odgovor na čitav niz smrtonosnih napada Palestinaca na jevrejske naseljenike.\nProšle nedelje je jedan palestinski tinejdžer ubio nožem trinaestogodišmju izraelsku devojčicu u njenom krevetu u jevrejskom naselju Kirjat Arba kraj Hebrona, na Zapadnoj obali. Njega su posle ubili čuvari u naselju. U petak je naoružani Palestinac pucao iz automobila u prolazu na izraelski automobil takodje na Zpadnoj obali nedaleko od Hebrona, ubivši jednog jevrejskog naseljenika i ranivši njegovu suprugu i dvoje dece.


Velika Britanija: Najoštrije mere na svetu za zaštitu dece na internetu - IndeksOnline.rs\nNaslovna EXTRA Velika Britanija: Najoštrije mere na svetu za zaštitu dece na internetu\nVelika Britanija: Najoštrije mere na svetu za zaštitu dece na internetu\nLONDON – Velika Britanija danas je, po prvi put, predložila oštre mere prema kompanijama za društvene medije, čiji će izvršni direktori biti suočeni sa kaznama ako se ustanovi da nisu uklonili štetan sadržaj, kao što je teroristička propaganda ili fotografije zlostavljanja dece.\nPrema propisima bi se stvorila zakonska obaveza kompanija za društvene medije, kao što su Fejsbuk ili Tviter, u zaštiti mladih ljudi koji koriste njihove stranice, prenela je agencija AP.\nPropise bi nadgledalo nezavisno telo koje bi se osnovalo od poreza internet kompanija.\nBritanski ministar kulture Džeremi Rajt i ministar unutrašnjih poslova Sadžid Džavid obelodanili su “Beli papir” (White Paper) sa planovima o obavezama zaštite koju će sprovoditi novi nezavisni regulator, navodi Dejli Telegraf.\n“Niko na svetu nije to uradio ranije i veoma je važno da to uradimo kako treba”, rekao je ministar kulture Džeremi Rajt.\nKako navodi američka agencija, sada slede 12-nedeljne konsultacije pre nego što se objavi nacrt zakona.\nBritanski ministri poručili su da će Britanija imati najoštrije internet zakone na svetu, a istovremeno britanska vlada je podržala kampanju Dejli Telegrafa o zakonskoj obavezi zaštite dece na internetu.\nKako agencija Rojters navodi, Britanija će uvesti kazne koje će primorati tehnološke kompanije da “sednu i uzmu u obzir”, ako ne urade sve što je razumno izvodljivo da bi se zaustavio štetan sadržaj na njihovim platformama.\nDžavid je kritikovao tehnološke kompanije jer nisu reagovale uprkos pozivima da se bore protiv štetnih sadržaja.\nBritanska šefica javne politike Fejsbuka, Rebeka Stimson rekla je da cilj novih pravila treba da bude zaštita društva kao i podrška inovacijama i slobodi govora.\nTo su složena pitanja i doboro je što ćemo sarađivati sa vladom i parlamentom kako bi osigurali efikasnost novih propisa, zaključila je Stimson.


Delez decenijskim rastom doprineo razvoju i promeni Srbije – Krstarica Delez decenijskim rastom doprineo razvoju i promeni Srbije\nBEOGRAD – Kompanija Delez Srbija ima održiv rast i odlične finasijske performanse i primer je dobre poslovne strategije u našoj zemlji, ocenio je danas vanredni profesor Ekonomskog fakulteta u Beogradu Saša Ranđelović.\nNa predstavljanju studije o makroekonomskom i socijalnom uticaju poslovanja kompanije Delez Srbija na privredu, Ranđelović, koji je koautor ovog rada sa profesorom Draganom Lončarom, istakao je da su odlične finansijske performanse posledica relativno velikih investicija, dobre kadrovske politike i programa korporativne društvene odgovornosti.\nDelez Srbija u 2020. godini imao je gotovo 980 miliona evra poslovnih prihoda što je oko dva posto BDP-a Srbije, dok je u periodu od 10 godina ova kompanija ostvarila rast bruto dodate vrednosti po 10 posto godišnje, što je gotovo duplo brži rast u odnosu na istu kategoriju na nivou države i sektoru trgovine na malo.\nNavedeno je da je Delez do sada investirao više od 320 miliona evra, a da su u godini korona krize investicije bile 33 miliona evra u osnovna sredstva.\nGovoreći o pozitivnom doprinosu budžetima, Ranđelović je naveo da je Delez Srbija za 10 godina uplatila više od 413 miliona evra, i to veći deo na doprinose socijalnog osiguranja, poreze na zarade i PDV.\nOn je ocenio da je Delez dala značajan doprinos razvoju sektora trgovine na malo a uspela uprkos povećanju konkurencije da zadrži poziciju lidera.\nZa deceniju Delez je povećao broj direktno zaposlenih za trećinu te ih je sada 13.000 a ostvaren je prosečni rast zarada za period od 60 procenata\nDugoročne ugovore o saradnji ova kompanija ima sa 80 porodičnih kompanija, radi sa 560 dobavljača u lancu i preko njih ostvaruje dodatni uticaj na još 16.000 zaposlenih.\nRanđelović je kao primere društvene odgovornosti naveo pad upotrebe plastičnih kesa za 89 posto u tri godine, investicije u projekte ka smanjenju emisije štetnih gasova što je donelo ušedu od oko 30 miliona dinara, preko 55.000 tona otpada i bateterija koje su preko ove mreže poslate na reciklažu.\nNaveo je i da je Delez Srbija donirala 60 posto ukupne hrane koja preko programa Banka hrane stiže kao pomoć od 9.000 korisnika u Srbiji, kao i da je u dva olimpijska ciklusa podržavala Olimpijski tim Srbije.\nPomoćnik ministra finansija Ognjen Popović istakao je da je država tokom korona krize kao jedan od akcenata odredila i podršku privatnom sektoru, a da Delez Srbija tu podršku nije koristila što svedoči o snazi kompanije.\nIstakao je zadovoljstvo što će Delez nastaviti da investira u Srbiju i naveo da je direktne održavanjem zaposlenost od 13.000 ljudi i uticajem na zaposlenost kod dobavljača pomogla da se prebrodi kriza a ljudi imaju posao i sigurnost.\n“ Delez zapošljava u Srbiji iz svih profesijama, što se posebno vidi sa ulaskom u digitalni svet trgovine. Bitno je da imamo takve kompanije koje utiču da zaživi konkurencija“, rekao je on i dodao da je ta kompanija lider koji uči druge.\nPredsednik Privredne komore Srbije Marko Čadež istakao je da je u prethodnom korona periodu država bila faktor stabilnosti a da se sada iz očekivanja privrednika vidi da bi ovaj kvartal mogao da bude prekretnica i oslobodi novu energiju privrednog rasta.\nNaveo je da je državna pomoć privatnom sektoru tokom korone u Srbiji stizala 5-6 puta brže nego u Nemačkoj što je uticalo na očuvanje stabilanosti.\nKao veliki doprinos Deleza Srbija u desetogodišnjem razvoju on je naveo transfer znanja kroz stvaranje dobavljačkih baza, uvođenje standarda, i digitalnih alata.\n„Tako se postiglo da naše kompanije mogu da budu deo digitalnog savremenog sveta proizvodnje. To je veliki doprinos – softpauer, jer sada naši dobavljači mogu da igraju svoju utakmicu bilo gde“, rekao je on.\nDodao je da je impresioniran na koji način je Deleze uticao na modernizaciju znanja dobavljača koji su postali moderni i održivi.\nČadaž je maloprodajne lance uporedio sa vodovodom jer je džaba dobre vode ako nema vodovodne mreže.\n„Vaši sistemi su od suštinske važnosti za proizvođača i potrošača, a bitno je da ljudi kod nas shvate sistem, da odluka da kupe neki proizvod u nekoj prodavnci, utiče i na vrtić u koje ide dete i kakvim se putem vozi“, rekao je on i zahvalio se Delezu na podršci projektu Čuvarkuće.\nČadež je ocenio da je na sadašnjoj generaciji uloga da društvene odnose kompeticije odnosno takmičenja prevede na novi nivo kooperacije.\nOn je ocenio da su održivost i društveno odgovorno poslova već postali glavno obeležje svakog biznis plana.\nGeneralni direktor Delez Srbija Jan-Vilem Dokhejr istakao je da postoji i dalje velika šansa za raste te kompanije u Srbiji.\n„Povećali smo ulaganja u 2020. godini, a ove godine biće još više. Verujemo da ovde imamo veliku priliku. Volimo da ne budemo samo u prodavnicama, već da ostvajamo i druge oblasti, a i Srbija je spremna za savremenije okruženje“, rekao je on.\nNajavio je otvaranja 40-60 prodavnica godišnje, razvijanje ekomerc i etrgovinu, i digitalni razvoj na polju robotike a za sve to biće pronađen dobar kadar u Srbiji.\n„Želimo da ostanemo lideri u klasičnoj maloprodaji, i da ponudimo ljudima da kupuju preko interneta. To u Srbiji ne postoji na nivou koji mi želimo da uvedemo“, rekao je on.\nOcenio je da je Delez spreman za sadarnju sa državom kako bi se realizovao potencijal i svi proizvodi dobavljali iz Srbije.\n„Srbija ima zemljište i treba da stvorimo strukturu, a to moramo da radimo sa vladom, da svi sveži proizvodi budu iz Srbije. Mora da se uloži u poljoprivredu, posebno u pakovanja kod proizvođača. Spremni smo mnogo da uložimo u to, to je velika prilika“, rekao je on.\nDirektor je rekao da se Delez Srbija trudi da ljudi vole da rade za njih i traže način da zaposleni uravnoteže privatni i poslovni život, te se pokušava da radna nedelja prodavaca bude pet dana.\n„Verujemo u rast u Srbiji i rast Srbije. Kao lider, a osećamo se kao lokalna kompanija, želimo da razvijemo lokalne biznise, da sve proizvodimo lokalno. Da zajedno sa vladom tu napravimo veliki korak, i da to sada konkretizujemo“, rekao je on.\nDodao je da će Delez nastaviti sa ulaganjima i u razvoj ljudi u Srbiji, kao i u saradnju sa fakultetima, kako bi ovde ostvario svoje planove u digitalizaciji i robotizaciji poslovanja i imao zdravo poslovanje.


Policija pozvala građane da obiđu svoje prazne kuće u kojima je možda naoružani otmičar devojčice iz Niša\nZbog sumnje da je oteo devojčicu iz Niša Moniku Karimanović (12) policija i Žandarmerija su danas, 15. dan zaredom, na području nekoliko mesta na jugu Srbije, tragale za osumnjičenim Ninoslavom Jovanovićem (47), inače osuđenim višestrukim silovateljem\nMada se MUP i PU Niš nisu zvanično oglašavali, pojedini mediji su javili da je policija pozvala građane da obiđu svoje prazne kuće i vikendice u tom području, navodeći da je prazno “od 80 do 90 odsto njih”, a da ona “nema ovlašćenja da provaljuje u zaključane objekte”\nPredstavnici policije su prethodno saopštili da je Jovanović verovatno naoružan, a navodilo se da poseduje pištolj i nož\nDevojčicu su, inače, 29. decembra, desetog dana potrage, pronašli Nišlija Emil Živić i njegov sin, kada su slučajno obišli svoju praznu vikendicu u selu Pasjača kod Niša, a Jovanović je tada pobegao\nDevojčica je i dalje hospitalizovana u Kliničkom centru Niš, gde se, po rečima rukovodstva KC, oporavlja od povreda, pre svega onih psihičke prirode\nZbog sumnje da je oteo devojčicu iz Niša Moniku Karimanović (12) policija i Žandarmerija su danas, 15. dan zaredom, na području nekoliko mesta na jugu Srbije, tragale za osumnjičenim Ninoslavom Jovanovićem (47), inače osuđenim višestrukim silovateljem.\nMada se Ministarstvo unutrašnjih poslova Srbije (MUP) i Policijska uprava Niš (PU) nisu zvanično oglašavali, pojedini mediji su javili da je policija pozvala građane da obiđu svoje prazne kuće i vikendice u tom području, navodeći da je prazno “od 80 do 90 odsto njih”, a da ona “nema ovlašćenja da provaljuje u zaključane objekte”.\nPredstavnici policije su prethodno saopštili da je Jovanović verovatno naoružan, a navodilo se da poseduje pištolj i nož.\nDirektoru policije Vladimiru Rebiću su tvrdnja o velikom broju praznih kuća na ovom području, kao i tvrdnja da je Jovanović unapred pripremao izvršenje ovog krivičnog dela, zbog čega je u napuštenim kućama i zemunicima skladištio vodu i hranu, poslužili za objašnjenje zašto se potraga za osumnjičenim “odužila” i još ne daje rezultate.\nDeo javnosti, među kojima i osnivač Fondacije Tijana Jurić, Igor Jurić, ocenjivali su da je policija propustila da u prva 24 časa, koji su ključni u slučajevima nestanka osobe ili njene otmice, preduzme neophodne aktivnosti, posebno apostrofirajući da su fotografije i osnovne informacije o devojčici, kao i o potencijalnom otmičaru, objavljene sa zakašnjenjem.\nPrema navodima policije, ovo je bila jedna od najopsežnijih potraga za osumnjičenim, pošto je u u njoj učestvovalo do 600 pripadnika policije, Žandarmerije i Vojsle Srbije, kao i veliki broj građana, a korišćene helikopterske jedinice, dronovi, termovizijske kamere i psi tragači.\nIpak, devojčicu Moniku Karimanović su 29. decembra, desetog dana potrage, pronašli Nišlija Emil Živić i njegov sin, kada su usput i slučajno obišli svoju praznu vikendicu u selu Pasjača kod Niša. Osumnjičeni Jovanović je tom prilikom pobegao, iako je policija, kako je saopšteno, stigla “samo nekoliko minuta” nakon što su je Živići obavestili.\nDevojčica je odmah hospitalizovana u Kliničkom centru Niš, gde joj, kako je saopštilo rukovodstvo te ustanove, pomoć pruža tim lekara i psihologa, pošto njen oporavak od posledica desetodnevne agonije, posebno onih psihičke prirode, neće biti kratak i jednostavan.\nMinistar policije na radnom doručku sa učesnicima potrage\nMinistar unutrašnjih poslova Nebojša Stefanović obišao je danas pripadnike policije i Žandarmerije koji učestvuju u potrazi za Jovanovićem. Na radnom doručku, Stefanović im se zahvalio na angažovanju i upornosti, a zahvalnost je uputio i svima koji su doprineli pronalaženju devojčice. On je izrazio nadu da će osumnjičeni otmičar uskoro biti uhapšen.


Faktor | Poziv investitorima da se priključe na zagrijavanje zgrada iz Toplana\nPoziv investitorima da se priključe na zagrijavanje zgrada iz Toplana\nObjavljeno: 19.12.2019. u 17:23\nPrednosti centralnog grijanja sa kotlovnicom nad etažnim grijanjem sa kombi bojlerima, u zgradama sa većim brojem stanova, višestruke su i odnose se na sve učesnike u tom procesu\nDirektor Toplana Sarajevo Berin Alagić poziva investitore da svoje zgrade priključe na sistem grijanja Toplana. U saopćenju iz ovog javnog kantonalnog preduzeća ističe se da će se na ovaj način smanjiti zagađenje zraka u Sarajevu.\nU Kantonu Sarajevo danas imamo više desetaka hiljada individualnih ložista koja su u velikom broju direktni zagađivači zraka čemu smo i sami svjedoci u ovom periodu godine.\nKoristimo ovu priliku da javno pozovemo sve koji investiraju u izgradnju stambenih i poslovnih objekata i prostora na uspostavljanje direktne saradnje u kojoj imamo win-win situaciju za investitore, buduće kupce stanova i ostale građane Sarajeva.\nPrednosti centralnog grijanja sa kotlovnicom nad etažnim grijanjem sa kombi bojlerima, u zgradama sa većim brojem stanova, višestruke su i odnose se na sve učesnike u tom procesu, ali i na ostale građane koji nisu u vezi s predmetnim objektom.\nPrednost za investitora se odnosi na cijenu kotlovnice čiji su troškovi izgradnje niži za više od 50 posto u odnosu na cijene ugradnje kombi bojlera i plinskih setova za zgrade i objekte sa 50-100 stanova.\nInvestitoru ostaje na raspolaganju i veća površina stanova jer nema veliki broj dimnjaka koji prolaze kroz objekat, dok je sigurnost građana i imovine značajno veća jer nema plinskog razvoda po cijelom objektu.\nPrednost za buduće stanare se ogleda u tome što oni nisu zaduženi za održavanje, servisiranje i upravljanje sistema grijanja jer kotlovnicom upravlja stručni operater, dok su stanari samo zadovoljni korisnici. Novi toplifikacioni sistemi omogućavaju i pripremu tople sanitarne vode, te grijanje tokom cijele godine kako god odgovara korisnicima, a da se pri tome utrošak toplotne energije plaća prema njenoj stvarnoj potrošnji.\nPrednosti za sve građane se odnose na znatno manje emisije štetnih tvari iz jedne kontrolirane kotlovnice, nego iz 50-100 odvojenih ložišta koji rade manje-više nekontrolirano, čime Toplane Sarajevo direktno doprinose smanjenju zagađenja zraka.\nNa zadovoljstvo svih strana možemo istaći da smo samo u ovoj godini uspostavili direktnu saradnju sa značajnim brojem investitora, gdje smo u konačnici preuzeli ili je u toku preuzimanje kotlovnica na upravljanje.\nU saradnji sa Kantonom, lokalnim općinama, investitorima i krajnjim korisnicima želimo da damo svoj doprinos da se u Kantonu Sarajevo uspostavi sistem u kojem profesionalni operateri poput Toplana upravljaju sistemom grijanja, čime će se drastično i dugoročno smanjiti zagađenje zraka. To je moguće samo ukoliko budemo radili zajedno, navodi se u saopćenju Toplana Sarajevo.\nUprkos globalnoj ekonomskoj krizi: Arapi će graditi nekoliko naselja u Kantonu Sarajevo\nKonaković se naljutio jer delegati nisu htjeli raspravljati o strategiji zapošljavanja


Viktor Troicki bez šansi protiv Čekinata na Serbia openu - Sport - Dnevni list Danas\nPočetna » Sport » Viktor Troicki bez šansi protiv Čekinata na Serbia openu\nMilojević ubedljivo među 16\nO. N.19.04.2021. 18:53\nU dnevnom terminu prvog kola Otvorenog prvenstva Srbije u tenisu na terene TC „Novak“ na beogradskom Dorćolu izašla su dvojica od četvorice igrača iz Srbije, žrebanih za parove startne runde, i (po) jedan je prošao dalje i ispao sa ATP turnira iz kategorije 250 (bodova).\nSelektor naše Dejvis kup reprezentacije Viktor Troicki nije imao odgovor za udarce Italijana Marka Čekinata – 0:2 (1:6, 4:6), dok je Nikola Milojević savladao Argentinca Federika Koriju – 2:0 (6:4, 6:0).\nBio je to Viktorov prvi duel sa 94. teniserom sveta, a prošao je u dominaciji igrača koji je 2018. eliminisao Novaka Đokovića u četvrtfinalu Rolan Garosa, pa mu je za 1:0 u setovima bilo potrebno samo 26 minuta.\nTroicki je u drugom delu pružio jači otpor ali je Čekinato iskoristio prvu meč loptu i posle 66 minuta borbe stigao do osmine finala sa sunarodnikom Mateom Beretinijem, koji je bio slobodan u ovoj fazi turnira.\nSa druge strane, Milojević je na ubedljiv način, za jedan sat i 20 minuta, eliminisao 90. tenisera sveta iz Južne Amerike.\nIako znatno lošije kotiran na ATP listi (134), naš takmičar je od početka do kraja bio agresivniji, motivisaniji i skoncentrisaniji.\nPrvi je stigao do brejka, vodio sa 3:0 i 4:1, pa odlično reagovao na izjednačenje (4:4) i mirno poveo u setovima.\nPosle 4:0 u drugom setu jasno je bilo ko će među 16 povratničkog izdanja Serbia opena, odnosno na Filipa Krajinovića ili Italijana Stefana Travalju. Njih dvojica su se sastala u večernjim satima, baš kao i Danilo Petrović i Australijanac Džon Milman.\nnikola milojevicSerbia openTenisViktor Troicki\nJedno reagovanje na “Viktor Troicki bez šansi protiv Čekinata na Serbia openu”\n20. aprila 2021. u 11.23\nBitno da je smenio Zimonjića.


Naslovna/Politika/Simić: Zagovornici NATO-a doveli do usijanja političku situaciju u BiH\n“Prateći sarajevske medije i političko Sarajevo i polupismeni politički posmatrač stekao je dojam da je NATO pitanje biti ili ne biti za BiH”, naveo je Simić u kolumni za portal Iskra.\n“Tako političko Sarajevo i bošnjački lideri uz međunarodne suflere pokušavaju, između ostalog, nametnuti samo njima svojstvenu teoriju da tobože države nema bez NATO-a. Opšte je poznato da nije NATO suština funkcionisanja jedne normalne države kakva bezuspješno pokušava biti i BiH. To najbolje znaju članice EU koje nisu u NATO”, Austrija, Švedska, Irska, Finska, Malta i Kipar.\nNo, svjedoci smo proteklih par mjeseci NATO marketinga kakav do sada nije viđen na ovim prostorima. Tome smo i mi iz Republike Srpske doprinijeli polemišući sa NATO propagandistima preko političkih aktivista, analitičara i naših medija te tako tu temu održavali vrućom – ocijenio je savjetnik srpskog člana Predsjedništva BiH.\n“Nažalost, u ovom natovskom marketinškom igrokazu neregularnu igru su igrali i pojedini srpski politički predstavnici u Sarajevu a koji su još članovi Savjeta ministara koji i dalje funcioniše u tehničkom mandatu. Oni su atakovali svakodnevno na /Milorada/ Dodika sejući strah, kako će navodno Dodik prihvatiti ANP odnosno NATO i tako dali svoj doprinos uspostavljanja NATO teme kao dominantne, zauzvrat time produžujući svoj ugodan mandat u Savjetu ministara u tehničkom mandatu jer novi još nije izabran, a kada će – vidjećemo”, naglasio je Simić.\nOn je istakao da je Republika Srpska uprkos ovim marketinškim zamešateljstvima potpuno jasna po pitanju NATO-a – neće da trči ispred Srbije i držaće se Rezolucije o vojnoj neutralnosti koju je donijela Narodna skupština Republike Srpske.\n“Uz činjenicu da uvažava i podržava saradnju sa NATO savezom bez članstva u njemu tu se završava sva priča o NATO-u i BiH, bar što se tiče Republike Srpske, a o čemu je u više navrata potpuno jasno govorio srpski član Predsjedništva BiH Milorad Dodik. Tu se završava sva priča oko NATO.\nZa BiH postoji samo jedna priča a to je formiranje vlasti na svim nivoima u BiH. Dok se ne formira vlast predstavnici Republike Srpske nemaju o čemu drugom da razgovaraju. Što bi rekao moj kolega Emir Kusturica: “Doviđenja! Kako ste””, poručio je Simić u kolumni za portal Iskra.\nANP Austrija BiH Emir Kusturica EU Finska Iskra mandat Milorad Dodik Narodna skupština NATO Republika Srpska Sarajevo Savjet ministara SRNA Zemlja


Medvedev: Rusija i NATO klize u NOVI HLADNI RAT\n13.02.2016. 08:55 > 13:16\nMedvedev: Projekat će biti realizovan bez obzira na politizaciju\n"Još su žešći sukobi u zemljama Bliskog istoka i severne Afrike, dogodio se kolaps zbog migrantske krize, odnosi između EU i Rusije su se pokvarili, u Ukrajini je građanksi rat", rekao je Medvedev.\nPrema njegovom mišljenju, odsustvo dijaloga između zapadnih zemalja i Rusije, uključujući i globalna pitanja, je abnormalno a problem u komunikaciji priznaju svi - i Rusija i Zapad, prenosi Tas s.\nMedvedev je , takođe, rekao da ukoliko situacija u Siriji i na drugim žarištima ne bude normalizaovana postoji opasnost da terorizam postane "nova vrsta rata" u koji će biti uvučen čitav svet.\n"Pod tim redovna, mislim, svakodnevna saradnja", dodao je ruski premijer.\n"Nema dokaza da bombardujemo civile iako nas svi optužuju da to činimo. Rusija ne pokušava da ostvari neke tajne ciljeve u Siriji. Jednostavno pokušavamo da zaštitimo naše nacionalne interese", rekao je on, dodavši da Moskva želi da spreči ekstremiste da stignu do Rusije.\n"Nema dokaza da smo bombardovali civile u Siriji"\nRuski premijer Dmitrij Medvedev izjavio je danas da nema dokaza da je Rusija bombardovala civile u Siriji.\nMedvedev je tako odgovorio na tvrdnje francuskog premijera Manuela Valsa da u ruskim vazdušnim napadima u Siriji stradaju civili.\nPremijeri su govorili na konferenciji o bezbednosti u Minhenu.\nFrancuska poštuje interese Rusije, ali da bismo se vratili na put mira i razgovora, "bombardovanje civilnog stanovništva mora da prestane", rekao je Vals.\nMedvedev je međutim rekao da nema dokaza da ruske snage gađaju civile.\n"Nema dokaza da gađamo civile iako nas svi za to optužuju, to jednostavno nije tačno", rekao je ruski premijer.\nSnage sirijskog režima uz pomoć ruskih aviona nastoje da opkole pobunjenike u sirijskom gradu Alepu i preseku njihove rute za snabdevanje ka Turskoj.\n"Politizacija Severnog toka"\nRusija se nada da će projekat Severni tok 2 biti realizovan bez obzira na pokušaje nekih zapadnih držva da ga veštački ispolitizuju, izjavio je danas u Minhenu ruski premijer Dmitrij Medvedev.\nNadamo se da će biti pronađeno rešenje pogotovo što će to ići na korist nemačkom biznisu, ali i evropskom, rekao je Medvedev na sastanku predstavnika poslovnih krugova iz Rusije i Nemačke.\nIGRA S VATROM Evo zbog čega je u toku pravi OKRŠAJ RUSIJE I AMERIKE\nUPOZORENJE STRUČNJAKA Moskva je paranoična po pitanju NATO-a, moguć novi hladni rat\nRuski premijer je istovremeno rekao da posledice sankcija zapadnih zemalja protiv njegove zemlje posledice trpe konkretna preduzeća kompanije koje gube dugo i naporno građene pozicije na tržištu.\nSankcije neće doneti političke rezultate, smatra ruski premijer, prenosi agencija RIA Novosti.\nUvek kažem da problem nije u sankcijama već u propuštenim prilikama i izgubljenom novcu, rekao je Medvedev.\nRusija ima rezervni plan, ako Danska blokira "Severni tok 2"\nPet evropskih kompanija daje 4,75 milijardi evra za Severni tok 2\nPutin: Severni tok 2 je čisto komercijalni projekat\nTramp stiže u Evropu i donosi NOVO MOĆNO ORUŽJE protiv PUTINA


Bogdanović: Kancelarija na sjeveru provokacija - POLITIKA - Kosova Haber\nBogdanović: Kancelarija na sjeveru provokacijaČetvrtak 21 Juni 2012 11:32Takozvani ministar za Kosovo u Vladi Srbije Goran Bogdanović ocjenio je "kao jo jednu provokaciju Pritine to to je Vlada Kosova vlada otvorila svoju kancelariju u sjevernom dijelu Mitrovice i za njenog efa imenovala Adrijanu Hodić".\n"Otvaranje te kancelarije je pokuano u vie navrata i to je u skladu sa Ahtisaarijevim planom, ali to ne znači da Srbi treba da prihvate tu kancelariju", rekao je Bogdanović sinoć za Radio televiziju Srbije.\nBogdanović je podsjetio da je vie puta govorio "da mi dole (na sjeveru Kosova) imamo svoju lokalnu samoupravu".\nVlada je juče imenovala Adrijanu Hodić za efa kancelarije u sjevernom dijelu Mitrovice.\nZadatak Administrativne kancelarije, kako je najavljeno ranije, jeste da prui usluge građanima i koordinira investicije u ovom dijelu Kosova, a Hodzićeva će imati ovlaćenja predsjednika optine.\nNedavno je zavren konkurs za 55 radnih mjesta u toj kancelariji, na koji se javilo vie od 1.000 zainteresovanih građana. E-mailSavePrintPdfComments: 0\tImeEmailKoment500 Karakteriniz kaldiPravila za komentare


On će se suočiti s deportacijom, jer je kao pripadnik policijskih snaga činio ratne zločine u ime samoproglašene “srpske republike BiH”.\nSud u Kanadi utvrdio je da postoje opravdani razlozi za vjerovanje da je Čedomir Čedo Kljajić, nastanjen u Quebecu, bio saučesnik u zločinima protiv čovječnosti koji su počinjeni u Bosni i Hercegovini tokom agresije, objavio je Institut za istraživanje genocida u Kanadi.\nSudija Saveznog suda Paul Crampton donio je presudu prema kojoj je utvrđeno da je Kljajića kanadskim vlastima lagao o svojoj ulozi u ratu te je na osnovu laži stekao državljanstvo.\nUtvrđeno je da je Kljajić od aprila 1992. godine bio na čelu policijskih snaga, koje su, kako se navodi, vršile sistematske napade na nesrpske civile u BiH.\nKako bi 1995. dobio stalno prebivalište u Kanadi, a zatim i državljanstvo četiri godine kasnije, Kljajić je dao lažne informacije o svojoj ratnoj prošlosti.\nTokom ranijeg svjedočenja u okviru okončanog postupka, u kojem nije utvrđivana njegova odgovornost za ratne zločine, već vjerodostojnost informacije koje je ponudio kanadskim vlastima radi dobivanja državljanstva, Kljajić je kazao da je njegova uloga bila da “štiti svoj narod i uspostavi mir”.\nTvrdio je da nije posjećivao koncentracione logore te da je o njima saznao iz medija. Kazao je i da ne posjeduje državljanstvo BiH, već Republike Srbije.\nKljajić, koji je prije rata bio policijski inspektor u Sarajevu, bio je svjedok na suđenju osuđenom ratnom zločincu Radovanu Karadžiću, na kojem je utvrđeno da je 1992. obavljao dužnost podseksretara za javnu sigurnost na Vracama u Sarajevu. Istaknuto je da je bio treća osoba po važnosti u MUP-u RS, nakon ministra Miće Stanišića i njegovog zamjenika Stojana Župljanina.\nTokom svjedočenja je kazao da su Srbi početkom devedesetih željeli mir, a da je SDA koristila MUP za “ilegalno naoružavanje”. Suočen s dokumentom koji dokazuje da je intenzivno naoružavanje srpskog stanovništva počelo još 1991. godine, Kljajić je rekao da o tome ne zna ništa, jer je bio izoliran na Vracama. Potvrdio je, međutim, da je formiranje srpskog MUP-a dogovoreno prije nego što su počeli pregovori o Lisabonskom sporazumu, ali tek nakon što ga je tužiteljica suočila s izjavom koju je 2003. godine dao istražiteljima tužilaštva.\nKljajić je u izjavi koju je dao Karadžićevoj odbrani, naveo, između ostalog, da od civilnih organa vlasti u RS nikada nije čuo ništa o planovima za protjerivanje Bošnjaka i Hrvata. Na pitanje tužiteljice je li znao za logore u kojima su vlasti RS držale veliki broj Hrvata i Bošnjaka, rekao je da je znao samo za Manjaču.\nPrevious article Oglasio se i brat Fikreta Hodžića: Kako on kaže, za respiratore je kriva cijela država, svi osim Srebrene maline\nNext article Više od pola godine nakon ubistva: Slučaj Lane Bijedić i dalje ostaje potpuna misterija\nOglasio se i brat Fikreta Hodžića: Kako on kaže, za respiratore je kriva cijela država, svi osim Srebrene maline


Teroristički napadi u Švajcarskoj - Page\nJanuary 26, 2022, 05:54:04 pm\nPALUBA > Vesti > Ostale vesti > Vesti o terorizmu > Topic: Teroristički napadi u Švajcarskoj\nAuthor Topic: Teroristički napadi u Švajcarskoj (Read 327 times)\nTeroristički napadi u Švajcarskoj\n« on: November 25, 2020, 05:57:12 am »\nŽena u Luganu napala prolaznike nožem, jedna osoba teško povređena\nPrethodno je i švajcarska policija saopštila da nije isključeno da je motiv napada bio terorizam, javlja AP. Policija kantona Tićino je saopštila da je uhapšena 28-godišnja građanka Švajcarske turskog porekla, koja živi u blizini prodavnice u Luganu gde se dogodio incident. Žena kojoj su nanete povrede nožem je u ozbiljnom stanju, ali nije životno ugrožena, dok je druga žena, koju je uhapšena zgrabila za vrat, pretrpela lakše povrede, navodi AP.\nRe: Teroristički napadi u Švajcarskoj\n« Reply #1 on: November 25, 2020, 01:51:07 pm »\nOna je jednu ženu najpre napala zarivši joj nož u vrat, a drugu je pokušala da uguši u supemarketu u Luganu. Federalni tužioci su označili incident u kantonu Tićino kao mogući teroristički napad i pokrenuli istragu, preneo je Rojters. Žena koja je izvela napad je poznata Fedpolu iz policijskih istraga iz 2017. godine sa džihadističkim poreklom, navela je Savezna kancelarija policije na Tviter nalogu. Osumnjičena, 28-godišnjakinja koji živi u tom području je pritvorena nakon što su je prolaznici savladali dok policija nije stigla.\nŠvajcarski mediji su preneli izjave svedoka koji su naveli da je ona tokom napada vikala da pripada džihadistickoj grupi Islamska država. Jedna od žrtava je pretrpela ozbiljne povrede, ali nije životno ugrožena, dok je druga žena, koju je uhapšena zgrabila za vrat, lakše povređena.\n« Reply #2 on: November 26, 2020, 07:29:12 am »\nNapadačica iz tržnog centra u Luganu u vezi sa džihadistom iz Sirije\n« Reply #3 on: February 28, 2021, 05:40:24 am »\nIZVOR: TANJUG SUBOTA, 27.02.2021\nDvojica islamista koji su uhapšeni u Švajcarskoj nakon terorističkog napada u Beču 2. novembra osumnjičeni su da su saučesnici.\nSumnja se da su bar znali za planiranu akciju teroriste Kujtima Fejzulaja koji je u glavnom gradu Austrije ubio četiri i ranio više od 20 osoba. Radi se o dva muškacarca iz Vintertura starosti od 25 i 18 godina, koji su već dugo deo švajcarske islamističke scene.\nDokazano je da su prošle godine putovali u Beč, gde su se sastali sa teroristim Fejzulajem, i da su čak i prenoćili u njegovom stanu. Nakon što su se njegovi gosti vratili u Švajcarsku Fejzulaj je pokušao u Slovačkoj, bezuspešno, da kupi municiju za svoju automatsku pušku. Postoji sumnja da je Fejzulaj to oružje dobio od saučesnika iz Švajcarske. Posebno dvojicu muškaraca tereti dokazni materijal, odnosno fotografija plana Beča na kojoj su obeležena mesta kasnijeg zločina u centru grada.\nAustrijska policija odmah nakon terorističkog napada pokrenula je potragu za mogućim saučesnicima, ali je nakon više nedelja došla do zaključka da je Fejzulaj delovao sam. Međutim, pretpostavlja se da je bilo osoba iz islamističke scene kojom se kretao, a koje su znale za njegove namere, možda i one koje su ga na to podstakle.\n« Reply #4 on: August 31, 2021, 05:52:32 am »\nŠvajcarski bezbednjaci o pretnji od džihadističkog napada\nD. D. S. 30. 08. 2021.\nŠVAJCARSKI dnevnik "NZZ am zontag" obratio se Federalnoj obaveštajnoj službi (FIS) pitanjem kako bi talibansko preuzimanje Avganistana moglo uticati na bezbednost u ovoj centralnoevropskoj zemlji, ali je njihov odgovor ukazao na sasvim drugačiju pretnju.\nŠvajcarski centri za vakcinaciju visoko su na listi potencijalnih terorističkih ciljeva, tvrdi tajna služba te zemlje. Povratak talibana na vlast ne menja suštinski bezbednosnu situaciju u Švajcarskoj, saopštila je FIS. Umesto toga, glavna opasnost dolazi od džihadista koji bi mogli pokušati da napadnu infrastrukturu i mesta gdje je velika gužva - konkretno, centre za vakcinaciju.\n- Meta napada mogu biti i centri za vakcinaciju protiv kovida-19, kao i transport vakcina i proizvođači vakcina - rekao je portparol agencije.\nPrema FIS, centri za vakcinaciju bili bi idealne mete za teroriste jer bi napad "pogodio velike gomile i izazvao intenzivnu medijsku pokrivenost". FIS je pojasnio, međutim, da nema podataka koji ukazuju na to da se takav napad planirao. Prošlog decembra, švajcarska vojska je zadužena za upravljanje logistikom za nacionalni program vakcinacije. Bezbednosne mere predostrožnosti već su na snazi u nekim delovima zemlje. Do sada je oko 57 odsto odraslih Švajcaraca primilo najmanje jednu dozu vakcine.


Srpski lekari najčešće odlaze u Nemačku i na Bliski istok | Novosti.RS\nčetvrtak, 12. 11. 2015. u 14:38\nOko 2.000 lekara je tokom ove i prošle godine zatražilo sertifikat Lekarske komore Srbije (LKS) koji im je neophodan za rad u inostranstvu\nBEOGRAD - Oko 2.000 lekara je tokom ove i prošle godine zatražilo sertifikat Lekarske komore Srbije (LKS) koji im je neophodan za rad u inostranstvu, izjavila je danas direktorka LKS Vesna Jovanović navodeći da doktori najčešće odlaze u Nemačku i zemlje Bliskog istoka.\n"Trend je poražavajući, 2012. godine sertifikat je tražilo 247 lekara, ove godine je 1.000 njih poželelo da ode iz zemlje, a prethodne isto toliko", rekla je Jovanović na konferenciji "Liste čekanja i privatni zdrasvtveni sistemi Srbije".\nOna je podsetila da LKS nema podatke koliko je njih i otišlo iz zemlje, precizirajući da u Srbiji radi 33.000 lekara imaju dozvolu za rad, odnosno, oko četiri doktora na 1.000 satnovnika, što je u rangu svetskih standarda.\n"Njihov broj nije veliki, ali često imamo po jednog subspecijalistu i kad on ode nema ko da ga zameni, tako da njihov odlazak remeti funkcionisanje sistema", upozorila je ona.\nPrema njenim rečima, više od 70 odsto lekara specijalista čine straiji od 57 godina, te postoji opasnost da neće imati ko da ih zameni kad odu u penziju.\n"Sve nas to brine i možda je ovo poslednji trenutak da se zamislimo i napravimo odgovarajuću strategiju", zaključila je Jovanović.


► Sud u Hagu iz proceduralnih razloga odbio Mladićev zahtev za izuzeće sudija\n18.06.2018 Hag/ Beograd\nU odluci koju je potpisao predsedavajući veća Teodor Meron (Theodor), navodi se da pravila suda predviđaju da zahtev za izuzeće sudija može biti upućen samo predsedniku Mehanizma, a ne apelacionom veću, kao što je to učinila Mladićeva odbrana.\nPredsednik Mehanizma, takođe je američki sudija Meron.\nMladićevi branioci zatražili su izuzeće predsedavajućeg sudije Merona i članova veća Karmela Ađijusa (Carmel Agius) i Liu Daćuna (Daqun).\nBivšeg komandanta Vojske Republike Srpske, generala Mladića, Haški tribunal je u novembru prošle godine osudio na doživotni zatvor zbog genocida u Srebrenici progona Muslimana i Hrvata širom BiH terorisanja stanovništva Sarajeva dugotrajnim granatiranjem i snajperisanjem i uzimanje pripadnika Unprofora za taoce, 1992-95.\nU zahtevu za izuzeće trojice sudija, Mladićeva odbrana tvrdi da su pristrasni zato što učestvovali u donošenju ranijih presuda Haškog tribunala kojim su Mladiću podređeni oficiri VRS osuđeni zbog genocida i drugih zločina u Srebrenici, u julu 1995.